pythainlp/thai-wiki-dataset-v4 huggingface dataset:
พระเจ้าฟรีดริช วิลเฮ็ล์มที่ 1 แห่งปรัสเซีย

พระเจ้าฟรีดริช วิลเฮ็ล์มที่ 1 แห่งปรัสเซีย  (14 สิงหาคม ค.ศ. 1688 - 31 พฤษภาคม ค.ศ. 1740) ฟรีดริช วิลเฮ็ล์มที่ 1 แห่งราชวงศ์โฮเอินท์ซ็อลเลิร์นเป็นพระมหากษัตริย์แห่งราชอาณาจักรปรัสเซียและเจ้านครรัฐผู้คัดเลือกแห่งบรันเดินบวร์ค (ในพระนามฟรีดริช วิลเฮ็ล์มที่ 2) ผู้ทรงครองราชสมบัติต่อจากพระเจ้าฟรีดริชที่ 1 ในปี ค.ศ. 1713 และครองราชย์ต่อมาจนเสด็จสวรรคตเมื่อวันที่ 31 พฤษภาคม ค.ศ. 1740 โดยมีพระเจ้าฟรีดริชที่ 2 ทรงเป็นผู้สืบราชสมบัติต่อจากพระองค์ พระเจ้าฟรีดริช วิลเฮ็ล์มที่ 1 เสด็จพระราชสมภพเมื่อวันที่ 14 สิงหาคม ค.ศ. 1688 เป็นพระราชโอรสในพระเจ้าฟรีดริชที่ 1 และ โซฟี ชาร์ล็อทเทอ แห่งฮันโนเฟอร์ 
พระเจ้าฟรีดริช วิลเฮ็ล์มทรงได้รับสมญานามว่า "กษัตริย์ทหาร"  และมีความโปรดปรานการแสดงทางการทหาร ที่ทำให้ทรงพยายามจ้างบุคคลที่มีความสูงมาจากทั่วยุโรปมาเข้าสังกัดกองทหารที่มีชื่อเล่นว่า "ยักษ์พ็อทซ์ดัม"
หญ้าหวาน

หญ้าหวาน หรือ สเตเวีย (ชื่อวิทยาศาสตร์ : "Stevia rebaudiana" Bertoni; วงศ์ : Asteraceae) มีชื่อทั่วไปว่า Candy Leaf, Sugar Leaf, Sweet Herb of Paraguay, Sweet Honey Leaf, Stevia, 甜菊, 甜叶菊 เป็นพืชพื้นเมืองทางภาคตะวันออกเฉียงเหนือของประเทศปารากวัยในทวีปอเมริกาใต้ ความพิเศษของหญ้าหวาน คือ ส่วนของใบให้ความหวานมากกว่าน้ำตาลถึง 10-15 เท่า แต่ความหวานนี้ไม่ก่อให้เกิดพลังงานแต่อย่างไร (0 แคลอรี/กรัม) นอกจากนี้ยังมีสารสกัดที่เกิดจากหญ้าหวานชื่อว่า สตีวิโอไซด์ (stevioside) เป็นสารที่ให้ความหวานมากกว่า 200-300 เท่าของน้ำตาล ด้วยความพิเศษของหญ้าหวานนี้ หญ้าหวานจึงเป็นพืชที่ได้รับความสนใจทั้งทางด้านอุตสาหกรรม การแพทย์ ยาสมุนไพร เครื่องดื่ม เป็นต้น
ประวัติและการนำมาใช้ประโยชน์.
มนุษย์รู้จักนำสารสกัดที่มีรสหวานจากหญ้าหวานมาบริโภคหลายศตวรรษแล้วโดยชาวพื้นเมืองในประเทศปารากวัย โดยนำหญ้าหวานมาผสมกับเครื่องดื่ม เช่น ชา นอกจากนี้ชาวญี่ปุ่นยังนำสารให้ความหวานมาผสมกับผลิตภัณฑ์อาหาร เช่น ผักดอง ซีอิ๊ว เต้าเจี้ยว เนื้อปลาบด เป็นต้น
หญ้าหวานเริ่มเข้าสู่ประเทศไทยเมื่อปี พ.ศ. 2550 และปลูกกันมากในภาคเหนือ โดยเฉพาะที่จังหวัดเชียงใหม่ ลำพูน และเชียงราย สำนักงานคณะกรรมการอาหารและยาให้มีการใช้สารสตีวิโอไซด์เพื่อการบริโภค หญ้าหวานจึงจัดอยู่ในพืชสมุนไพรอีกชนิดหนึ่ง
ประเทศที่ผลิตและส่งออก.
ในปี พ.ศ.2566 ประเทศที่มีการส่งออกสูงสุด คือ ประเทศเนเธอร์แลนด์ โดยมีมูลค่าการส่งออกสูงถึง 214.4 ล้านดอลล่าร์สหรัฐ รองลงมาเป็นประเทศสหรัฐอเมริกา และประเทศเยอรมนี 
ข้อมูลทางเคมี.
มีสูตรโมเลกุลคือ <chem>C38H60O18</chem> มีสารสำคัญหลัก 3 ชนิด ได้แก่ Steviol glycosides มีปริมาณมากสุดในใบของหญ้าหวาน ให้รสชาติขม คล้ายชะเอมเทศ, Rebaudiana A มีปริมาณรองลงมา ให้รสชาติที่ขมน้อยกว่า ทิ้งรสชาติคล้ายชะเอมเทศเล็กน้อย, Rebaudiana M มีปริมาณน้อยที่สุดในใบ มีความใกล้เคียงกับน้ำตาลมากที่สุด
วิธีการเก็บเกี่ยวและวิธีการสกัด.
หญ้าหวาน สามารถเก็บเกี่ยวทั้งลักษณะที่เป็นใบ หรือทั้งลำต้น ทำให้แห้งด้วยการคว่ำส่วนลำต้นแขวนตากไว้ในห้องให้แห้ง โดยสามารถนำใบแห้งที่เก็บเกี่ยวได้มาสกัด นำใบแห้งแช่ในน้ำ หลังจากนั้นกรองของเหลวที่ได้ นำไปสกัดให้บริสุทธิ์ด้วยน้ำหรือแอลกอฮอล์
สภาพแวดล้อม.
ในประเทศไทย ภาคเหนือ เช่น เชียงใหม่ ลำพูน พะเยา เป็นพื้นที่ที่เหมาะสม เนื่องจากหญ้าหวานชอบอากาศค่อนข้างเย็น อุณหภูมิประมาณ 20-26 องศาเซลเซียส และขึ้นได้ดีเมื่อปลูกในพื้นที่ที่สูงจากระดับน้ำทะเลประมาณ 600-700 เมตร
พระเจ้าฟรีดริช วิลเฮ็ล์มที่ 2 แห่งปรัสเซีย

พระเจ้าฟรีดริช วิลเฮ็ล์มที่ 2 แห่งปรัสเซีย  ทรงเป็นเจ้าเยอรมัน ดำรงตำแหน่งกษัตริย์แห่งปรัสเซียระหว่างค.ศ. 1786 ถึง 1797 ทรงเป็นเจ้าผู้ครองนครรัฐบรันเดินบวร์คและเฟือสท์แห่งราชรัฐเนอชาแตล พระองค์เป็นพระโอรสของพระเจ้าฟรีดริชที่ 2 ผู้นำพาปรัสเซียขึ้นเป็นประเทศมหาอำนาจ อย่างไรก็ตาม เมื่อบัลลังก์ตกทอดมาถึงพระองค์ ปรัสเซียกลับมีความอ่อนแอลงทั้งจากภายในและภายนอก พระองค์ล้มเหลวในการรับมือกับความท้าทายที่เกิดขึ้นจากการปฏิวัติฝรั่งเศส นอกจากนี้ พระองค์ยังทรงดำเนินนโยบายทางศาสนาที่เป็นการขัดขวางแนวคิดเรืองปัญญา อย่างไรก็ตาม พระองค์ทรงให้การสนับสนุนศิลปศาสตร์และมีส่วนในการสร้างสิ่งก่อสร้างมีชื่อเสียงหลายแห่ง อาทิ ประตูบรันเดินบวร์ค
พงษ์ศักดิ์ อังกสิทธิ์

ศาสตราจารย์ ดร.พงษ์ศักดิ์ อังกสิทธิ์ อดีตอธิการบดีมหาวิทยาลัยเชียงใหม่ อดีตสมาชิกสภานิติบัญญัติแห่งชาติ สมรสกับเจ้าสุภัทรา (สกุลเดิม ณ ลำพูน) อังกสิทธิ์ นัดดาในเจ้าจักรคำขจรศักดิ์ เจ้าผู้ครองนครลำพูนองค์สุดท้าย
ศ.ดร.พงษ์ศักดิ์ อังกสิทธิ์ เป็นอธิการบดีคนแรกของมหาวิทยาลัยเชียงใหม่ ในการเป็นมหาวิทยาลัยในกำกับของรัฐ
การศึกษา.
ศ.ดร.พงษ์ศักดิ์ อังกสิทธิ์ สำเร็จการศึกษาวิทยาศาสตรบัณฑิต (เกษตรศาสตร์) จากมหาวิทยาลัยเชียงใหม่ เมื่อปี พ.ศ. 2515 ระดับปริญญาโท M.S. (ส่งเสริมการเกษตร) จากมหาวิทยาลัยโอคลาโฮมาสเตต สหรัฐอเมริกา ในปี พ.ศ. 2517 และระดับปริญญาเอก Ed.D. (ส่งเสริมการเกษตร) จาก มหาวิทยาลัยโอคลาโฮมาสเตต ในปี พ.ศ. 2519
รพีภัทร เอกพันธ์กุล

รพีภัทร เอกพันธ์กุล หรือ น้ำ เกิดเมื่อวันที่ 28 เมษายน พ.ศ. 2528 เป็นนักแสดงชาวไทย
ประวัติ.
ก้าวเข้าสู่วงการบันเทิงโดยได้รับตำแหน่ง Dutchie Boy ปี 2001 และเป็นหนึ่งในสมาชิกศิลปินวงเฟรนด์และเมื่อในปี 2545 ซึ่งปัจจุบัน น้ำเป็นนักแสดงและพิธีกรในสังกัดช่อง 7 สี ด้านการศึกษา สำเร็จการศึกษาระดับอนุบาล-ประถมศึกษา โรงเรียนวัดทองย้อย สำเร็จการศึกษาระดับมัธยมศึกษา โรงเรียนนครนายกวิทยาคม สำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง (ภาคพิเศษ) สำเร็จการศึกษาระดับปริญญาโท คณะนิเทศศาสตร์จากมหาวิทยาลัยเฉลิมกาญจนา
ปัจจุบัน น้ำ รพีภัทรได้ประกาศหมั้นและแต่งงานกับชนิศา เหลี่ยวไชยพันธุ์ ดัชชี่เกิร์ล ปี 2009 (พ.ศ. 2552) ในวันเสาร์ที่ 10 มีนาคม พ.ศ. 2555 และมีการฉลองสมรสในวันเสาร์ที่ 24 มีนาคม พ.ศ. 2555 
ปัจจุบัน นํ้า รพีภัทรมีบุตร-ธิดาด้วยกัน 3 คือ
1. ณพรรณพ เอกพันธ์กุล หรือ น้องโอเชี่ยน เกิดเมื่อวันศุกร์ที่ 10 สิงหาคม พ.ศ. 2555 
2. มารีนา เอกพันธ์กุล หรือ น้องมารีน เกิดเมื่อวันอาทิตย์ที่ 7 มกราคม พ.ศ. 2561
3. เอวาริณณ์ เอกพันธ์กุล หรือ น้องอาโป เกิดเมื่อวันพฤหัสบดีที่ 25 มีนาคม พ.ศ. 2564
รพีภัทรยังได้ฟาร์มตัวเองทั้งเลี้ยง ไก่ เลี้ยงควาย เลี้ยงม้า เลี้ยงปลา ที่ภูมิลำเนาของตนเองคือจังหวัดนครนายก
ทัศนะส่วนตัว.
รพีภัทรเคยแสดงออกด้วยการแทะหัวปลาดุกประชดประชันพร้อมทั้งเรียกว่า "ยุคส้นตีน" โดยเป็นนัยถึงการบริหารรัฐบาลของประยุทธ์ จันทร์โอชาระหว่างการระบาดทั่วของโควิด-19 ในประเทศไทยและการเกิดการประท้วงในประเทศไทย พ.ศ. 2563–2564
ผลงาน.
ละครเทิดพระเกียรติ.
2549 ประทีปแห่งแผ่นดิน ตอน.. ใครมาซื้อที่ รับบท เด็ดเดี่ยว
ตะวัน จารุจินดา

ตะวัน จารุจินดา ชื่อเล่น เติ้ล (เกิด 7 ตุลาคม พ.ศ. 2523) เป็นนักแสดงชาวไทย เป็นบุตรชายของดวงดาว จารุจินดา และ สายัณห์ จันทรวิบูลย์ เติ้ลเป็นน้องชายของตั้ม คูณพสิล จารุจินดา มีผลงานการแสดงละครอย่างเช่นละครเรื่อง น้ำพุ จบการศึกษาระดับมัธยมศึกษาที่ โรงเรียนสามเสนวิทยาลัย ระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ พรชิตา ณ สงขลา
ชีวิตส่วนตัวและชีวิตครอบครัว.
หมั้นกับ เสาวคนธ์ พลัดพูลผล ในเดือนมีนาคม พ.ศ. 2557 ซึ่งทั้งคู่คบหากันมา 9 ปี ส่วนงานเลี้ยงฉลองมงคลสมรสของทั้งคู่จัดขึ้นในวันที่ 11 พฤษภาคม 2557 ปัจจุบันมีบุตรแล้ว เป็นบุตรสาวมีชื่อว่า อะมีณยา จารุจินดา ชื่อเล่น มียา
ผู้จัดละครและผู้กำกับละคร.
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มงคลการละคร จำกัด ต่อมาปี พ.ศ. 2560 เปลี่ยนชื่อเป็น บริษัท มงคลดี โปรดักชั่น จำกัด
มาติกา อรรถกรศิริโพธิ์

มาติกา อรรถกรศิริโพธิ์ (เกิด 9 พฤษภาคม พ.ศ. 2529) ชื่อเล่น บี เป็นนักแสดงและพิธีกรชาวไทย โดยเริ่มจากการเป็นนักแสดงเด็ก และเล่นละครพื้นบ้านมาก่อน ภูมิลำเนาเกิดที่หมู่บ้านซื่อตรง ถนนนวมินทร์ แขวงคลองกุ่ม เขตบึงกุ่ม เป็นชาวกรุงเทพมหานครโดยกำเนิด เป็นบุตรของพลตรีพิษณุ อรรถกรศิริโพธิ์ ที่ปรึกษาลอนเทนนิสสมาคมแห่งประเทศไทย บีเป็นลูกคนเล็ก มีพี่ชายที่เป็นนักแสดงเหมือนกัน ชื่อ บอย สพล ชนวีร์ หรือ บอย ปิยะรัชต์ อรรถกรศิริโพธิ์ มีพี่น้องทั้งหมด 2 คน สำเร็จการศึกษาระดับมัธยมศึกษาจากโรงเรียนบดินทรเดชา (สิงห์ สิงหเสนี) ๒ ระดับปริญญาตรีจากคณะนิเทศศาสตร์ มหาวิทยาลัยกรุงเทพ เอกประชาสัมพันธ์ และระดับปริญญาโทจากมหาวิทยาลัยอัสสัมชัญ สาขาบริหารธุรกิจ
ประเสริฐ รุจิรวงศ์

พลตำรวจเอก ประเสริฐ รุจิรวงศ์ (4 ธันวาคม 2454 – 19 มกราคม 2527) อดีตอธิการบดีมหาวิทยาลัยเชียงใหม่ อดีตรัฐมนตรีว่าการกระทรวงสาธารณสุข อดีตรัฐมนตรีช่วยว่าการกระทรวงมหาดไทย สมรสกับคุณหญิง น้อย รุจิรวงศ์
ประวัติ.
พล.ต.อ. ประเสริฐ เกิดเมื่อวันที่ 4 ธันวาคม พ.ศ. 2454 เข้าศึกษาระดับชั้นมัธยมศึกษาที่ โรงเรียนวัดสุทธิวราราม สำเร็จการศึกษาจากโรงเรียนนายร้อยทหารบก ในปี พ.ศ. 2470 และได้รับปริญญาจากวิทยาลัยป้องกันราชอาณาจักร ในปี พ.ศ. 2504 เริ่มต้นรับราชการในปี พ.ศ. 2491 ในตำแหน่ง ราชองครักษ์เวร และได้ดำรงตำแหน่งเป็นสมาชิกสภาผู้แทนราษฎรประเภทที่ 2 ในปี พ.ศ. 2494
ในปี พ.ศ. 2495 ได้รับโปรดเกล้าฯ แต่งตั้งเป็น ผู้บังคับกองพลน้อยทหารปืนใหญ่ต่อสู้อากาศยาน และเป็นรองอธิบดีกรมตำรวจเมื่อวันที่ 19 กันยายน พ.ศ. 2500 และได้รับพระราชทานยศ พลตำรวจโท เมื่อวันที่ 30 ตุลาคม พ.ศ. 2500 ต่อมาได้รับแต่งตั้งให้รักษาการอธิบดีกรมตำรวจ ในปี พ.ศ. 2502 โดยได้รับพระราชทานยศ พลตำรวจเอก เมื่อวันที่ 25 มกราคม พ.ศ. 2503 และได้รับโปรดเกล้าฯ ให้ดำรงตำแหน่งอธิบดีกรมตำรวจ เมื่อวันที่ 17 ธันวาคม พ.ศ. 2506
ต่อมาในปี พ.ศ. 2511 ได้รับพระกรุณาโปรดเกล้าฯ แต่งตั้งเป็นอธิการบดีมหาวิทยาลัยเชียงใหม่ เป็นอธิการบดีลำดับที่ 3
เหตุการณ์ 14 ตุลา.
ในการรัฐประหารรัฐบาลตนเองของจอมพล ถนอม กิตติขจร ได้มีการแต่งตั้งสภาบริหารคณะปฏิวัติเพื่อปกครองประเทศซึ่งมีจอมพลถนอม เป็นประธานสภาบริหารคณะปฏิวัติ พล.ต.อ. ประเสริฐ รุจิรวงศ์ ได้รับการแต่งตั้งเป็นผู้อำนวยการฝ่ายศึกษาและสาธารณสุขด้วย ซึ่งการแต่งตั้งสภาบริหารคณะปฏิวัติในครั้งนี้ เป็นอีกหนึ่งชนวนเหตุของเหตุการณ์ 14 ตุลา
หน้าที่ราชการ.
พลตำรวจเอก ประเสริฐ เคยดำรงตำแหน่งสำคัญในหน้าที่ราชการ การเมือง อาทิ
เครื่องราชอิสริยาภรณ์.
พลตำรวจเอก ประเสริฐ รุจิรวงศ์ ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
สุนทร จันทร์รังสี

สุนทร จันทร์รังสี เกิดเมื่อวันที่ 7 เมษายน พ.ศ. 2490 เป็นชาวจังหวัดนครราชสีมาโดยกำเนิด จบการศึกษาระดับมัธยมศึกษาจากโรงเรียนราชสีมาวิทยาลัย ประกาศนียบัตรวิชาชีพแผนกพาณิชยการ โรงเรียนกรุงเทพพณิชยการ วุฒิบัตรนักหนังสือพิมพ์ภูมิภาค คณะวารสารศาสตร์และสื่อสารมวลชน มหาวิทยาลัยธรรมศาสตร์ ระดับการศึกษาสูงสุด รัฐศาสตรบัณฑิต มหาวิทยาลัยสุโขทัยธรรมาธิราช
นายสุนทรเริ่มต้นจากการเป็นสื่อมวลชน โดยเป็นผู้สื่อข่าวหนังสือพิมพ์เดลินิวส์ ประจำจังหวัดนครราชสีมา เมื่อ พ.ศ. 2515 ก่อนที่จะเป็นผู้ก่อตั้งหนังสือพิมพ์ โคราชสัปดาห์วิจารณ์ และหนังสือพิมพ์โคราชรายวัน คนอีสาน ในปี พ.ศ. 2517 จากนั้นจึงเป็นเจ้าของโรงพิมพ์โคราชออฟเซทการพิมพ์ ก่อนที่จะเปลี่ยนเป็นโรงพิมพ์โคราชพริ้นติ้งในปัจจุบัน
เมื่อวันที่ 14 พฤษภาคม พ.ศ. 2519 นายสุนทรถูกลอบสังหาร ด้วยอาวุธสงครามหลายชนิด อาการสาหัส ต้องผ่าตัดอวัยวะสำคัญภายใน ลำไส้บางส่วนและไตทิ้ง 1 ข้าง สาเหตุจากการเสนอข่าวต่อต้านรัฐบาลเผด็จการ และเปิดโปงการพิมพ์ธนบัตรปลอม
ต่อมาเดือนตุลาคม พ.ศ. 2520 นายสุนทรถูกกล่าวหาว่ามีความผิดในคดีหมิ่นพระบรมเดชานุภาพ แต่ศาลทหารตัดสินยกฟ้อง ใน พ.ศ. 2521 โดยพิพากษาว่ามีเจตนาปกป้องพระบรมเดชานุภาพ
ในทางการเมือง นายสุนทรเคยเป็นเทศมนตรีเทศบาลเมืองนครราชสีมา ประธานสภาเทศบาลนครราชสีมา 3 สมัย ประธานกรรมการประจำสภาเทศบาลนครราชสีมา ประธานองค์กรกลางอำเภอเมือง นครราชสีมา และได้รับโปรดเกล้าฯ แต่งตั้งให้เป็นสมาชิกสภาร่างรัฐธรรมนูญ เมื่อ วันที่ 1 มกราคม พ.ศ. 2550 
สำหรับตำแหน่งในองค์กรสื่อมวลชน เป็นกรรมการสภาการหนังสือพิมพ์แห่งชาติ ประธานคณะอนุกรรมการส่งเสริมจริยธรรม สภาการหนังสือพิมพ์แห่งชาติ และประธานเครือข่ายบรรณาธิการหนังสือพิมพ์ภาคอีสาน โดยได้รับเลือกให้เป็นรองประธานสภาการหนังสือพิมพ์แห่งชาติคนที่ 1 เมื่อวันที่ 6 มีนาคม พ.ศ. 2552
เครื่องราชอิสริยาภรณ์.
<templatestyles src="Reflist/styles.css" />
ธันย์ชนก ฤทธินาคา

ธันย์ชนก ฤทธินาคา (ชื่อเล่น: เบเบ้) เป็นนักร้อง นักแสดง และนางแบบวัยรุ่นหญิงชาวไทย โดยเริ่มเป็นที่รู้จักจากการเป็นเน็ตไอดอล ถ่ายแบบนิตยสารวัยรุ่นในขณะนั้น และเป็นศิลปินในสังกัด Buzz Music ก่อนจะเข้ามาเป็นนักแสดงในสังกัดสถานีโทรทัศน์สีกองทัพบกช่อง 7
ประวัติ.
ธันย์ชนก ฤทธินาคา หรือ เบเบ้ เกิดเมื่อวันจันทร์ที่ 21 ธันวาคม พ.ศ. 2530 เป็นนักแสดงนักร้องสังกัด Buzz Music อีกทั้งยังเข้าวงการบันเทิงด้วยความบังเอิญ เนื่องจากนั่งรอพี่สาวที่กำลังเรียนพิเศษอยู่ที่สยามเซ็นเตอร์อยู่จนได้พบกับแมวมองชักชวนให้เบเบ้เข้าวงการ 
หลังจากนั้นเบเบ้จึงมีงานถ่ายแบบ ถ่ายโฆษณา และเล่นละครเรื่อยมา นอกจากนี้แล้ว เบเบ้ยังมีศักดิ์เป็นลูกพี่ลูกน้องกับ เจ มณฑล จิรา และ แดนนี่ ดนัย จิรา อีกด้วย ปัจจุบันเป็นอาจารย์พิเศษสาขาการตลาด มหาวิทยาลัยอัสสัมชัญ 
ชีวิตส่วนตัว ธันย์ชนก คบหาดูใจกับชายนอกวงการ บูม สุธีร์ บวรวณิชย์ มาทั้งหมด 2 ปี และได้สมรสในวันเสาร์ที่ 19 มีนาคม พ.ศ. 2559 ณ โรงแรมสยามเคนปินสกี้ ปัจจุบัน ธันย์ชนก ได้เลิกรากับสามีแล้ว 
เบเบ้ มีพี่สาว 1 คน ชื่อ โบโบ้ วิกาวี ฤทธินาคา เป็นครูสอนบัลเล่ต์
อุษณีย์ วัฒฐานะ

อุษณีย์ วัฒฐานะ ชื่อเล่น นก เกิดเมื่อวันที่ 24 มกราคม พ.ศ. 2525 โดยภูมิลำเนาอยู่ที่ อำเภอขลุง จังหวัดจันทบุรี เป็นนักแสดงชาวไทย เริ่มเข้าสู่วงการบันเทิงด้วยการได้รับรางวัลมิสป็อปปูล่าโหวต จากการประกวดมิสไทยแลนด์ยูนิเวิร์ส 2548 ในบทบาทการแสดงมักได้รับบทนางร้ายเป็นส่วนใหญ่ จบการศึกษาระดับมัธยมศึกษาที่โรงเรียนเบญจมราชูทิศ จังหวัดจันทบุรี ระดับปริญญาตรี สาขาศิลปะการแสดง คณะนิเทศศาสตร์ มหาวิทยาลัยกรุงเทพ และระดับปริญญาโท สาขาวิชาศิลปศึกษา คณะศิลปกรรมศาสตร์ มหาวิทยาลัยศรีนครินทรวิโรฒ ประสานมิตร
ชีวิตส่วนตัว เคยคบกับนักแสดงหนุ่ม วีรภาพ สุภาพไพบูลย์ แต่ได้เลิกรากันไป ต่อมาได้คบหาดูใจอยู่กับ วินเซ็นต์ คินนี่ แต่ก็ต้องเลิกรากันไปในที่สุด และเคยคบหาดูใจกับ "แจ็ค เชมัส" แฟนหนุ่มชาวสหรัฐอเมริกาแต่ได้เลิกรากันไปเมื่อต้นปี พ.ศ. 2565 ปัจจุบัน กำลังคบหาดูใจกับ นิธิตรา เชาว์พยัคฆ์ ผู้ประกาศข่าวสังกัด ท็อปนิวส์
เจอร์รี ลี ลูวิส

เจอร์รี ลี ลูวิส  เกิดเมื่อวันที่ 29 กันยายน ค.ศ. 1935 เป็นนักร้อง นักเปียโนแนวร็อกแอนด์โรลและคันทรี ชาวอเมริกัน เขาเป็นผู้บุกเบิกวงการเพลงร็อกแอนด์โรลในช่วงแรก เขามีชื่ออยู่ในร็อกแอนด์โรลฮอลออฟเฟมในปี ค.ศ. 1986 และผลงานเขายังบุกเบิกแนวเพลงจนมีชื่ออยู่ใน ร็อกอะบิลลีฮอลออฟเฟมด้วย และในปี 2004 นิตยสารโรลลิงสโตนจัดอันดับให้เขาอยู่ที่อันดับ 24 ในหัวข้อ 100 ศิลปินยอดเยี่ยมที่สุดตลอดกาล ในปี 2003 อัลบั้มบ็อกเซตของเขาที่ชื่อ "All Killer, No Filler: The Anthology" ยังติดอันดับ 242 ของ 500 อัลบั้มที่ยอดเยี่ยมที่สุดตลอดกาล
ปุณยาพร พูลพิพัฒน์

ปุณยาพร วรรธนะกุล หรือเป็นที่รู้จักในชื่อ เบนซ์ ปุณยาพร พูลพิพัฒน์  เกิดเมื่อวันที่ 30 กรกฎาคม พ.ศ. 2528 ชื่อเล่น เบนซ์ เป็นนักแสดงหญิงชาวไทย อดีตนักแสดงสังกัดสถานีโทรทัศน์สีกองทัพบกช่อง 7 เริ่มต้นเข้าสู่วงการบันเทิงโดยเริ่มจากการประกวดดัชชี่บอยแอนด์เกิร์ล ค.ศ. 2004 ได้รับรองชนะเลิศอันดับ 1
ประวัติ.
ปุณยาพร เกิดเมื่อวันที่ 30 กรกฎาคม พ.ศ. 2528 ที่จังหวัดนครศรีธรรมราช บิดาชื่อ สมพร พูลพิพัฒน์ เป็นผู้อำนวยการโรงเรียนอนุบาลแสงทอง และมารดาชื่อ ละออศรี พูลพิพัฒน์ เป็นครูสอนวิชาภาษาไทย และเบนซ์เองเคยดูแลเรื่องการบริหารจัดการ เสนอหลักสูตรการสอน และที่สำคัญเป็นคนออกแบบชุดนักเรียนของโรงเรียนแห่งนี้
ปุณยาพรเล่าเรียนระดับอนุบาลศึกษาที่ โรงเรียนอนุบาลลูกรัก ระดับประถมศึกษา-มัธยมศึกษาตอต้นที่ โรงเรียนศรีธรรมราชศึกษา ระดับมัธยมศึกษาตอนปลายที่ โรงเรียนสาธิตเทศบาลวัดเพชรจริก จบการศึกษาระดับปริญญาตรี คณะนิเทศศาสตร์ มหาวิทยาลัยหอการค้าไทย และ ระดับปริญญาโท มหาบัณฑิต คณะบริหารธุรกิจ สาขาธุรกิจระหว่างประเทศ มหาวิทยาลัยศรีปทุม รุ่นเดียวกับ ธัญสินี พรมสุทธิ์ (ส้ม) เมื่อวันที่ 5 มกราคม พ.ศ. 2555
ในขณะนี้นอกจากงานการแสดง เบ็นซ์ก็ยังมีการธุรกิจส่วนตัวกับกิจการผลิตรองเท้าส้นสูง Bevil ซึ่งกิจการกำลังไปได้สวย จำหน่ายทางโซเชียลเน็ตเวิร์ก และอีก 1 ธุรกิจ คือ กุ้งเผาแอทโฮม จัดส่งถึงที่
ด้านชีวิตส่วนตัว เบนซ์ ปุณยาพร สมรสกับ แก๊ป วิทนาถ วรรธนะกุล แฟนหนุ่มนักธุรกิจ เมื่อวันที่ 7 ธันวาคม พ.ศ. 2567 ณ โรงแรมรอยัลคลิฟ บีช รีสอร์ท พัทยา
วิภาต บุญศรี วังซ้าย

วิภาต บุญศรี วังซ้าย (12 มีนาคม พ.ศ. 2459 – 30 ตุลาคม พ.ศ. 2527) อดีตอธิการบดีสถาบันเทคโนโลยีการเกษตร และอดีตสมาชิกสภาผู้แทนราษฎร จังหวัดแพร่
ประวัติ.
วิภาต บุญศรี วังซ้าย เกิดเมื่อวันที่ 12 มีนาคม พ.ศ. 2459 ที่บ้านสันกลาง ตำบลในเวียง อำเภอเมืองแพร่ จังหวัดแพร่ เป็นบุตรคนที่ 7 ของนายบุญมา(บุตรเจ้ามหาชัย วังซ้าย) และ นางบัวเกี๋ยง วังซ้าย
การศึกษา.
อาจารย์วิภาต จบการศึกษาชั้นมัธยมศึกษาปีที่ 6 จากโรงเรียนพิริยาลัยจังหวัดแพร่ จากนั้นเข้าศึกษาต่อที่โรงเรียนยุพราชวิทยาลัย จังหวัดเชียงใหม่ ในปี พ.ศ. 2476 และสอบได้เป็นนักเรียนทุนรุ่นแรกของโรงเรียนประถมกสิกรรมฝึกหัดครูภาคเหนือแม่โจ้ ในปี พ.ศ. 2477
การทำงาน.
หลังจากเรียนจบ ในปี พ.ศ. 2479 อาจารย์วิภาต ได้ทำงานที่แผนกยาง กรมเกษตรและการประมง จังหวัดสงขลา ต่อมาได้สอบชิงทุนหลวง (ทุน ก.พ. ในสมัยนั้น) ไปศึกษาต่อที่มหาวิทยาลัยฟิลิปปินส์ ในระดับปริญญาตรีเศรษฐศาสตร์ ในปี พ.ศ. 2484 และเข้ารับราชการเป็นอาจารย์ที่โรงเรียนประถมกสิกรรมฝึกหัดครูภาคเหนือแม่โจ้
ต่อมาในปี พ.ศ 2489 อาจารย์วิภาต ได้ลาออกจากราชการ เพื่อสมัครรับเลือกตั้งเป็นสมาชิกสภาผู้แทนราษฎรจังหวัดแพร่ (ต่อมาเข้าร่วมกับพรรคสหชีพ) และได้ดำรงตำแหน่งเป็นเลขานุการรัฐมนตรีว่าการกระทรวงพาณิชย์ หลังจากนั้นในปี พ.ศ. 2491 มีการยุบสภาผู้แทนราษฎร อาจารย์วิภาตจึงอำลาชีวิตการเมือง ไปเป็นเกษตรกรทำไร่ที่อำเภอปากช่อง จังหวัดนครราชสีมา
ในปี พ.ศ. 2497 อาจารย์วิภาต ได้กลับเข้าราชการอีกครั้ง ในตำแหน่งอาจารย์ใหญ่โรงเรียนเกษตรกรรมแม่โจ้ กองโรงเรียนเกษตรกรรม กรมอาชีวศึกษา กระทรวงศึกษาธิการ และได้ทำหน้าที่บริหารสถานศึกษาเรื่อยมาจนได้รับตำแหน่งอธิการบดีสถาบันเทคโนโลยีการเกษตร ในปี พ.ศ. 2518 – พ.ศ. 2526
บั้นปลายชีวิต.
อาจารย์วิภาต ต้องเข้ารับการรักษาตัวที่โรงพยาบาลมหาราชนครเชียงใหม่ ในช่วงเดือนสิงหาคม พ.ศ. 2527 และได้เสียชีวิตเมื่อวันที่ 30 ตุลาคม พ.ศ. 2527 สิริรวมอายุ 68 ปี มีพิธีพระราชทานเพลิงศพเมื่อวันที่ 17 กุมภาพันธ์ พ.ศ. 2528 ณ สุสานแม่โจ้ อำเภอสันทราย จังหวัดเชียงใหม่
การรำลึกถึงศาสตราจารย์ ดร.วิภาต.
เพื่อน้อมระลึกถึงคุณความดีของศาสตราจารย์ ดร.วิภาต มหาวิทยาลัยแม่โจ้ จึงได้กำหนดให้วันที่ 30 ตุลาคม เป็นวันวิภาต บุญศรี วังซ้าย มีพิธีทางศาสนาและวางพวงมาลาสดุดีอนุสาวรีย์ศาสตราจารย์ ดร.วิภาต บุญศรี วังซ้าย ที่มหาวิทยาลัยแม่โจ้ เชียงใหม่ และ มหาวิทยาลัยแม่โจ้-แพร่ เฉลิมพระเกียรติ เป็นประเพณีสืบทอด ตลอดมา
เทียนร่ำห้อง

เทียนร่ำห้อง จัดอยู่ในหมวดเครื่องหอมไทยเป็นเทียนโบราณมีใช้แต่สมัยใดมิปรากฏชัด แต่เมื่อร้อยกว่าปีที่แล้วในสมัยแผ่นดินพระพุทธเจ้าหลวงรัชกาลที่ 5 มีการรื้อฟื้นการทำเครื่องหอมครั้งใหญ่ ทำให้ตำหนักน้อยใหญ่ทดลองปรุงใช้และพัฒนาให้กลิ่นและรูปลักษณ์ให้เป็นเอกลักษณ์เฉพาะตน ประกอบกับน้ำหอมจากยุโรปหลั่งไหลเข้ามาในสยามและถูกใช้ในวังอย่างแพร่หลาย ดังตอนหนึ่งในหนังสือ "A physician at the court of Siam" เขียนโดย Malcolm Smith ผู้ซึ่งเคยเป็นหมอหลวงในสมเด็จพระนางเจ้าเสาวภาผ่องศรี บรรยายถึงการประทินโฉมของพระองค์ไว้ใน หน้า 78 ย่อหน้า 2-3 ซึ่งเกี่ยวข้องกับการใช้เครื่องหอม ทั้งน้ำทรงสรง แป้งร่ำ รวมทั้ง “เทียนหอม” แท่งเรียวยาว ใช้อบ ร่ำ ภูษา แพรพรรณ ซึ่งเทียนดั่งกล่าวถูกปรุงด้วยสมุนไพรกลิ่นหอม ร่วมทั้งน้ำหอมจากยุโรป
จึงอาจเป็นไปได้ว่า “เทียนหอม” ดังกล่าวถูกพัฒนาต่อมาใช้เพื่อ อบ ร่ำ ห้อง แล้วขนานนานใหม่ว่า “เทียนร่ำห้อง” ใช้แต่ในฝ่ายใน โดยใช้จุดเอาควันอบห้องเจ้านายเพื่อไล่แมลง ปรับสภาพอากาศและสร้างความผ่อนคลาย ทำให้หลับสบาย
กลิ่นของเทียนมีเอกลักษณ์เฉพาะตัวไม่เหมือนธูปหรือกำยาน และตัวควันยังระคายเคืองตาน้อยกว่าด้วย ถือเป็นภูมิปัญญาของบรรพชนคนรุ่นก่อน
ด้วยเหตุที่ช่วยให้ผ่อนคลายและหลับสบายจึงมักนำไปใช้จุด เมื่อเจ้านายต้องเสด็จประทับต่างที่ เพื่อให้เกิดความคุ้นเคยเสมือนประทับอยู่ที่พระตำหนัก ทำให้คลายความกังวล ไม่แปลกที่แปลกทาง นอนหลับสบาย (เหมือนทารกที่ติดผ้าอ้อม หรือตุ๊กตา เมื่อได้สัมผัสหรือได้กลิ่นจะอุ่นใจ คลายกังวล และนอนหลับสบาย)
อีกเรื่องหนึ่งเล่าว่า นางที่ต้องถวายตัวแก่เจ้านายสมัยก่อนนั้นจะต้องร่ำตัว ด้วยเทียนร่ำ หรือ กำยาน เพื่อฆ่าเชื้อ (ซึ่งอาจติดต่อทางผิวหนัง) โดยให้นางนั้นเปลื้องผ้า แล้วไปอยู่ในตู้ไม้หรือห้องแคบ ๆ แล้วร่ำก่อนที่จะประทินโฉมด้วยเครื่องหอมอื่น ๆ
วัดประชุมราษฎร์

วัดประชุมราษฎร์ ตั้งอยู่หมู่ที่ 11 บ้านปากคลองหก ถนนลำลูกกา ตำบลบึงคำพร้อย อำเภอลำลูกกา จังหวัดปทุมธานี สังกัดคณะสงฆ์มหานิกาย ที่ดินของวัดมีทั้งหมดจำนวน 124 ไร่ 1 งาน 62 ตารางวา เป็นที่ตั้งวัด (คือที่ซึ่งตั้งวัดตลอดจนเขตของวัดนั้น) จำนวน 22 ไร่ 1 งาน 62 ตารางวา ที่ธรณีสงฆ์ (คือที่ซึ่งเป็นสมบัติของวัด) จำนวน 102 ไร่ เป็นวัดที่มีพระพุทธรูปองค์ใหญ่ตั้งอยู่โดดเด่นริมถนนลำลูกกา เจ้าอาวาสองค์ปัจจุบัน พระครูวิบูลพัฒนคุณ
ประวัติ.
วัดประชุมราษฎร์สร้างเมื่อ พ.ศ. 2400 โดยมีชาวบ้านร่วมใจกันสร้าง เดิมวัดนี้ตั้งอยู่ริมคลองหกวา ต่อมาทางราชการได้ขุดคลองหกขึ้นไปทางทิศเหนือเชื่อมกับคลองรังสิต และขุดคลองสามวาทางด้านทิศใต้เกิดเป็นสี่แยก และได้ขนานนามว่า "วัดประชุมราษฎร์" แต่ชาวบ้านมักเรียกว่า วัดปากคลองหก เพราะอยู่ทางด้านทิศเหนือของคลองหกวาในส่วนที่ติดกับคลองหก (อนึ่ง คลองหกวาเป็นคลองที่เชื่อมจากคลองสองไปจรดแม่น้ำนครนายก หรือจากทิศตะวันตกไปทิศตะวันออก ส่วนคลองหกขุดภายหลังเชื่อมระหว่างคลองหกวากับคลองรังสิตปากคลองจะอยู่ตรงบริเวณวัดประชุมราษฎร์) ได้เริ่มพัฒนาวัดขึ้นเมื่อ พ.ศ. 2512 เป็นต้นมา
วัดประชุมราษฎร์ได้รับพระราชทานวิสุงคามสีมา เมื่อวันที่ 12 ตุลาคม พ.ศ. 2441 เขตวิสุงคามสีมา กว้าง 15 เมตร ยาว 15 เมตร ได้ผูกพัทธสีมาเมื่อเดือน มีนาคม พ.ศ. 2483 ด้านการศึกษา ทางวัดได้เปิดสอนพระปริยัติธรรมแผนกธรรม เริ่มมาตั้งแต่ พ.ศ. 2476 นอกจากนี้ยังได้สนับสนุนการศึกษาของชาติ ได้ใช้ทางราชการสร้างโรงเรียนอยู่ในที่ดินของวัดและซื้อที่ดินให้โรงเรียนเพิ่มอีก 5 ไร่ ห่างจากเขตวัด 5 เส้น
เนโคร

เนโคร  เป็นตัวละครจากเกมสตรีทไฟท์เตอร์ ปรากฏตัวครั้งแรกในภาค 3 มีสถานะเป็นมนุษย์ทดลองผู้มีร่างกายยืดหยุ่น และมีกระแสไฟฟ้าในตัว เนโครมีท่าไม้ตายซุปเปอร์คอมโบ คือ แมกเนติก สตอร์ม, อิเล็คทริค สเนค, สแลม แดนซ์ และมีคู่ปรับคนสำคัญอีกรายคือ ทเวลฟ์
ประวัติตามท้องเรื่อง.
เนโคร หรือ อิลเลีย  เดินทางออกจากหมู่บ้านเล็กๆในมอสโคด้วยความมุ่งหวังที่จะแสวงหาความเป็นอิสระและทรัพย์สิน กิลล์และองค์กรได้พบกับเนโครและให้สัญญาว่าเขาจะมีชีวิตที่ดีขึ้น เขาได้ชักชวนให้เนโครได้เข้าร่วมโครงการ แต่พวกเขาหลอกให้เนโครได้รับการทดลองบางอย่างก่อน เนโครได้รับความสามารถในการยืดแขนขาของเขา และสามารถผลิตกระแสไฟฟ้าจากร่างกายของเขาได้ แต่ในการออกจากวิถีชีวิตเดิมของเขาทำให้ดูเหมือนว่าเขาได้เปลี่ยนเป็นมนุษย์กลายพันธุ์คนหนึ่ง คอมพิวเตอร์ไซเบอร์เนติกได้ถูกปลูกฝังลงไปในศีรษะของเขา ซึ่งมีส่วนช่วยในการเพิ่มความสามารถในการต่อสู้โดยรวมของเขาได้ เนโครได้เข้าร่วมการแข่งขันสตรีทไฟท์เตอร์ครั้งที่สาม และเห็นว่าเป็นเส้นทางที่จะทำให้เขาได้รับเสรีภาพตลอดจนเป็นการแก้แค้นกิลล์ที่หลอกใช้เขาเป็นเครื่องมือ แต่เขาก็ถูกหลอกอีกครั้งในภายหลัง โดยถูกสายรัดและตรึงร่างกายขึ้น และกิลล์ได้ปล่อยให้เขาสิ้นใจภายในฐานทัพของเขาที่ถูกทำลายลง อย่างไรก็ตาม เพื่อนสาวของเขาที่ชื่อว่าเอฟฟี่ก็ได้เข้ามาช่วยชีวิตและรีบหนีออกมาก่อนที่พวกเขาจะถูกสังหาร และในตอนนี้ พวกเขาก็ใช้ชีวิตอย่างเป็นอิสระ แต่พวกเขาก็รู้ว่ายังคงถูกตามล่าโดยองค์กรของกิลล์อยู่ในปัจจุบัน
เซเรียบี

เซเรียบี  เป็นลีกฟุตบอลอันดับ 2 ของอิตาลีก่อตั้งขึ้นเมื่อปี ค.ศ. 1929 พร้อมกับ เซเรียอา ต่อมาในฤดูกาล 2010-11 เซเรียบีหรือลีกดิวิชัน 2 ได้เปลี่ยนชื่อเป็น เลกา เซเรีย บี หรือดิวิชั่น 1 เนื่องจากสโมสรใน กัลโช เซเรีย อา ได้แยกตัวไปตั้งลีกใหม่
มารี บาชเคิร์ทเซฟฟ์

มารี บาชเคิร์ทเซฟฟ์  (11 พฤศจิกายน ค.ศ. 1858 - 31 ตุลาคม ค.ศ. 1884) เป็นจิตรกรและประติมากรชาวรัสเซียเชื้อสายยูเครนของคริสต์ศตวรรษที่ 19 
บาชเคิร์ทเซฟฟ์เกิดมาในครอบครัวขุนนางผู้มีฐานะดีแต่ไปโตในต่างประเทศ และได้เดินทางร่วมกับมารดาไปทั่วยุโรป ได้รับการศึกษาส่วนตัวและศึกษาการเขียนภาพในฝรั่งเศสที่สถาบันฌูเลียนซึ่งสถาบันเพียงไม่กี่สถาบันที่รับสตรีเป็นนักเรียน ซึ่งทำให้มีสตรีมาเรียนจากทั่วยุโรปและสหรัฐอเมริกา เพื่อนร่วมรุ่นคนหนึ่งคือหลุยส์ เบรสเลา ที่บาชเคิร์ทเซฟฟ์ถือว่าเป็นคู่แข่ง เมื่อเรียนสำเร็จแล้วมารีก็สร้างผลงานอันเป็นงานที่มีฝีมือในช่วงอายุอันสั้น ภาพเขียนชิ้นสำคัญคือภาพเหมือนของเด็กในสลัมในปารีสชื่อ "การพบปะ" และ "ในห้องเขียนภาพ" ซึ่งเป็นภาพเหมือนของศิลปินร่วมสมัยขณะที่กำลังทำงานกันในห้องเขียนภาพ แต่เป็นที่น่าเสียดายที่งานของบาชเคิร์ทเซฟฟ์ส่วนใหญ่แล้วถูกทำลายไปโดยนาซีระหว่างสงครามโลกครั้งที่สอง
วณิพก (อัลบั้ม)

วณิพก เป็นสตูดิโออัลบั้มชุดที่ 3 ของวงคาราบาว ออกจำหน่ายเดือน มีนาคม พ.ศ. 2526 โดยสมาชิกวงในชุดนี้ได้แก่ แอ๊ด - ยืนยง โอภากุล , เขียว - กีรติ พรหมสาขา ณ สกลนคร และเล็ก - ปรีชา ชนะภัย นอกจากนี้ยังได้เชิญ หมู - พงษ์เทพ กระโดนชำนาญ และ วงเพรสซิเดนท์ มาเล่นดนตรีบันทึกเสียงเพื่อให้เกิดความสมบูรณ์แบบของวงสตริง โดยเป็นอัลบั้มชุดแรกที่ใช้ตราสัญลักษณ์ประจำวงรูปหัวควายที่มีรูปนกหันไปทางขวา ซึ่งเป็นแบบที่ใช้กันมาจนถึงปัจจุบัน (หลังจากที่ชุดที่ 2 ได้เริ่มใช้รูปหัวควายแต่กลับด้านโดยนกสีแดงหันไปทางซ้าย) และเป็นอัลบั้มชุดแรกที่มีชื่อเพลงเป็นภาษาต่างประเทศ คือ "Summer Hill" แต่เนื้อร้องเกือบทั้งหมดเป็นภาษาไทย
อัลบั้มชุดนี้ส่งผลให้คาราบาวเป็นที่รู้จักในหมู่คนฟังอย่างกว้างขวาง โดยเพลงที่โด่งดังที่สุด ได้แก่ วณิพก โดยทำดนตรีเป็นจังหวะ "สามช่า" ซึ่งผสมผสานดนตรีแนว ช่า ช่า ช่า จากลาตินอเมริกาเข้ากับดนตรีรำวงของไทยอย่างลงตัว อีกทั้งเนื้อหาของเพลงที่เข้าถึงจิตใจของคนฟังได้เป็นอย่างดี บทเพลงของคาราบาวจึงมีเอกลักษณ์สะท้อนภาพของสังคมไทยเข้ากับความสนุกสนานของดนตรี และ บทเพลงนี้ยังสามารถแทรกตัวเองเข้าไปอยู่ในดิสโก้เธค ซึ่งไม่มีเพลงเพื่อชีวิตเพลงใดเปิดแผ่นมาก่อน ทำให้เพลงจังหวะสามช่ากลับมาคึกคัก เพราะหลังจากนั้นคาราบาวก็ได้นำเพลงนี้มาร้องบันทึกเสียงอยู่บ่อย ๆ และได้มีศิลปินท่านอื่น ๆ นำเพลงนี้ไปร้องต่อในสตูดิโออัลบั้มของตัวเองอีกด้วย เช่น มัม ลาโคนิคส์ , ทีโบน ในอัลบั้มของพวกเขา เป็นต้น รวมุถึงมีการนำทำนองของเพลงนี้ไปปรับใช้ในเพลงของตนเอง เช่น อู๋ เสรีชน ที่นำทำนองของเพลงนี้ไปปรับใช้กับเพลง "เมืองถูกเผาเราถูกฆ่า" ซึ่งขับร้องโดยนาย จตุพร พรหมพันธุ์ หนึ่งในแกนนำของกลุ่มแนวร่วมประชาธิปไตยต่อต้านเผด็จการแห่งชาติ (นปช.) ซึ่งเนื้อร้องก็มีเนื้อหากล่าวถึงเหตุการณ์การชุมนุมทางการเมืองเมื่อเดือนเมษายน-พฤษภาคม พ.ศ. 2553
นอกจากนี้ บทเพลงอื่นๆ ในอัลบั้มก็ได้มีการร้องและทำดนตรีขึ้นใหม่ในภายหลัง อาทิเพลง "ไม้ไผ่" ซึ่งร้องโดย ต้อย - เศรษฐา ศิระฉายา อดีตนักร้องนำวง ดิ อิมพอสซิเบิ้ล รวมถึงเพลง "จับกัง" ซึ่งร้องโดย อานนท์ สายแสงจันทร์ หรือ ปู แบล็คเฮด ในอัลบั้มพิเศษ มนต์เพลงคาราบาว 25 ปี ในปี พ.ศ. 2550 และเพลง "ดอกจาน" ที่ดนตรีออกไปทางแนวลูกทุ่งอย่างเด่นชัด โดยแอ๊ด - ยืนยง โอภากุล ก็เคยนำมาร้องอีกครั้งในอัลบั้มเดี่ยวชุดพิเศษองเขา "ก้นบึ้ง" ในปี พ.ศ. 2533
ในปี 2546 งานเพลงชุดนี้ถูกนำมาปรับปรุงคุณภาพเสียงด้วยระบบดิจิตอล และ วางจำหน่ายอีกครั้งโดย วอร์นเนอร์ มิวสิก ไทยแลนด์
นักดนตรีในอัลบั้ม.
คาราบาว
เพรสซิเดนท์ (แบ็คอัพ)
นักดนตรีอื่น ๆ
เครดิต.
คำร้อง-ทำนอง
เรียบเรียงเสียงประสาน
ผู้ร่วมงาน
คิกูจิ โยไซ

คิกูจิ โยไซ (; โรมาจิ: "Kikuchi Yōsai"; 28 พฤศจิกายน ค.ศ. 1788 – 16 มิถุนายน ค.ศ. 1878) มีอีกชื่อว่า คิกูจิ ทาเกยาซุ และ คาวาฮาระ เรียวเฮ เป็นจิตรกรชาวญี่ปุ่นของคริสต์ศตวรรษที่ 19 ผู้มีชื่อเสียงในการเขียนภาพเหมือนเอกรงค์ของบุคคลสำคัญในประวัติศาสตร์
ชีวิต.
คิกูจิ โยไซเป็นบุตรของซามูไรชื่อคาวาฮาระแห่งเอโดะ คิกูจิ โยไซได้รับการเลี้ยงเป็นบุตรบุญธรรมในตระกูลคิกูจิผู้เป็นข้าราชสำนักเก่าของตระกูลโทกูงาวะ พออายุได้สิบแปดปีก็ไปเป็นลูกศิษย์ของทากาตะ เอ็นโจ หลังจากได้ร่ำเรียนหลักการเขียนเบื้องต้นของสำนักคะโน, สำนักชิโจ และสำนักมารูยามะ และอาจจะภายใต้โอซูอิบุตรชายของมารูยามะ โอเกียวแล้วคิกูจิ โยไซก็พัฒนาลักษณะการเขียนที่เป็นของตนเองที่ใกล้เคียงกับงานที่เขียนโดยทานิ บุนโช
หนังสือประกอบภาพของบุคคลสำคัญในประวัติศาสตร์ญี่ปุ่น "Zenken Kojitsu" เป็นงานชิ้นเด่นที่แสดงถึงความสามารถในการเขียนภาพและการเขียนด้วยหมึกเอกรงค์ ในการที่จะเขียนภาพเหล่านี้ได้คิกูจิ โยไซก็ได้ทำการค้นคว้าศึกษาประวัติศาสตร์ และแม้แต่โบราณคดีอย่างลึกซึ้ง หนังสือเล่มนี้ประกอบด้วยภาพบุคคลสำคัญของประวัติศาสตร์ญี่ปุ่นกว่า 500 คน และเดิมพิมพ์ต่อเนื่องกันเป็นหนังสือภาพพิมพ์แกะไม้จำนวนสิบเล่มใน ค.ศ. 1878
ลักษณะการเขียนภาพ.
นากาเนะ โคเต (中根香亭) ชี้ให้เห็นว่าคิกูจิ โยไซวางลักษณะ "Zenken Kojitsu" (前賢故実) ตามแบบ "Wanxiaotang Zhuzhuang Huachuan" (晩笑堂竹荘画伝) ที่วาดโดย Jō Kan Syū  นอกจากนั้นก็ยังกล่าวว่าคิกูจิ โยไซได้รับอิทธิพลคัตสึชิกะ โฮกูไซเมื่อยังเป็นเด็ก เมื่อสอนลูกศิษย์คิกูจิ โยไซก็จะเน้นความสำคัญของอักษรวิจิตรพอ ๆ กับการเขียนภาพ
บัณฑิตา ฐานวิเศษ

บัณฑิตา ฐานวิเศษ (ชื่อเล่น: เมย์) เกิดเมื่อวันที่ 19 เมษายน พ.ศ. 2524 เป็นนักแสดง นางแบบหญิงชาวไทย เข้าสู่วงการบันเทิงเมื่อปี พ.ศ. 2544 ภายใต้สังกัดช่อง 7 เอชดี มีผลงานการแสดงที่สร้างชื่อเสียงด้วยกันหลายเรื่อง เช่น ขุมทรัพย์แม่น้ำแคว, ชะชะช่า ท้ารัก, วีระบุรุษกองขยะ และ โก๊ะจ๋าป่านะโก๊ะ เป็นต้น ซึ่งละครที่กล่าวมานั้น เป็นละครที่เธอได้รับบทบาทนางเอก ซึ่งเป็นละครเย็นของทางช่อง 7 เอชดี และปัจจุบันเธอเป็นอาสาสมัครมูลนิธิป่อเต็กตึ๊งควบคู่กับการเล่นละคร
ประวัติ.
บัณฑิตา ฐานวิเศษ หรือในช่วงหนึ่งเคยใช้ชื่อ อรวรรษา ฐานวิเศษ (ชื่อเล่น: เมย์) เกิดเมื่อวันที่ 19 เมษายน พ.ศ. 2524 เป็นชาวตำบลนาฝาย อำเภอเมือง จังหวัดชัยภูมิ เป็นทั้งนักแสดง และนางแบบหญิงชาวไทยที่มีชื่อเสียงในช่วงปี 2544 - 2551 โดยเป็นนักแสดงในสังกัดช่อง 7 เอชดี โดยมีผลงานการแสดงครั้งแรกเมื่อปี พ.ศ. 2544 ละครเรื่อง "ขุมทรัพย์แม่น้ำแคว" รับบท มะขิ่น (แสดงคู่กับ นวพล ภูวดล) ซึ่งเป็นละครแนวบู๊-ผจญภัย และเป็นละครแจ้งเกิดของเธอ ในช่วงระยะเวลานั้น
เมย์ บัณฑิตา ถือเป็นนักแสดงมากฝีมือคนหนึ่งของทางช่อง 7 เพราะเธอเคยเป็นนางเอกครองแชมป์ละครเย็นของทางช่อง มีผลงานหลากหลายบทบาท เช่น บทบาทนักร้องลูกทุ่งในละครเรื่อง "ชะชะช่า ท้ารัก" (พ.ศ. 2546) ละครเรื่อง "หนุ่มผมยาว สาวโปงลาง" (พ.ศ. 2550) ซึ่งก็มารับบทเป็นสาวอีสานที่มีพรสวรรค์ในการร้องรำทำเพลงพื้นบ้านอิสาน และเซิ้งโปงลาง 
ต่อด้วยละครเรื่อง "นางทาส" (พ.ศ. 2551) ซึ่งพลิกบทบาทจากนางเอก มาเป็นนางร้าย และละครเรื่อง "โลกสองใบของนายเดียว" แล้วก็เล่นสลับบทไปมาระหว่างบทร้ายและนางเอก โดยรับบทนางเอกใน โก๊ะซ่า ท้ามิติ เป็นเรื่องสุดท้าย ก่อนจะผันตัวไปรับบทนางร้ายอย่างเต็มตัว
ด้านการศึกษา จบการศึกษาระดับชั้นมัธยมศึกษาตอนปลาย จากโรงเรียนสตรีชัยภูมิ จบการศึกษาระดับปริญญาตรี จากคณะศิลปกรรมศาสตร์ มหาวิทยาลัยศรีนครินทรวิโรฒ เอกการออกแบบแฟชั่น เมื่อปี พ.ศ. 2546 และระดับปริญญาโท จากมหาวิทยาลัยกรุงเทพธนบุรี เมื่อปี พ.ศ. 2556
ขนรักแร้

ขนรักแร้ คือ ขนที่ขึ้นตรงบริเวณรักแร้อันเนื่องมาจากผลการทำงานของฮอร์โมนแอนโดรเจนของผู้ชายและผู้หญิงที่อยู่ในวัยเจริญพันธุ์ มีประโยชน์ในการช่วยเพิ่มการกระจายของฟีโรโมนซึ่งช่วยกระตุ้นอารมณ์และพฤติกรรมทางเพศของผู้ได้รับ อีกทั้งยังช่วยลดการเสียดสีของผิวหนังบริเวณรักแร้
ทั้งนี้ ขนรักแร้จะเริ่มขึ้นเมื่อเข้าสู่วัยรุ่น โดยปกติ เด็กหญิงจะเข้าสู่วัยรุ่นก่อนเด็กชายประมาณ 1 - 2 ปี ผู้หญิงโดยเฉลี่ยจะเริ่มมีขนรักแร้เมื่ออายุประมาณ 12 - 13 ปี ส่วนผู้ชายจะเริ่มมีขนรักแร้เมื่ออายุประมาณ 13 - 14 ปี
ปัจจัยที่ส่งผลต่อการขึ้นของขนรักแร้นั้น พบว่าเกิดจาก ปริมาณและการหลั่งของฮอร์โมน ส่วนปริมาณและลักษณะของขนรักแร้ (เช่น เหยียดตรงหรือหยิก) นั้นเชื่อว่าเป็นผลมาจากพันธุกรรม ซึ่งรวมถึงเรื่องของ "ชาติพันธุ์" ด้วย พบว่า มนุษย์เผ่าพันธุ์ "คอเคซอยด์" จะมีปริมาณขนรักแร้มากที่สุด โดยเฉพาะอย่างยิ่ง กลุ่มที่เราเรียกว่า "แขก" ในขณะที่เผ่าพันธุ์ "นิกรอย" จะมีปริมาณขนรักแร้น้อยและสั้น สีของขนรักแร้มักจะเป็นสีเดียวกับสีผมและสีขนในส่วนอื่น ๆ ของร่างกายซึ่งขึ้นอยู่กับพันธุกรรมเช่นกัน
ในบางวัฒนธรรมผู้หญิงจะนิยมไว้ขนรักแร้และถูกมองว่าเซ็กซี่เช่น ในจีน, ไต้หวัน, เกาหลี, และบางส่วนในประเทศญี่ปุ่น อีกทั้งยังมีคนบางกลุ่มซึ่งแม้ไม่ได้อยู่ในประเทศที่มีวัฒนธรรมนิยมการไว้ขนรักแร้ แต่ก็มีความเห็นว่า คนที่มีขนรักแร้มีความดึงดูดและสร้างแรงกระตุ้นทางด้านเพศ อย่างไรก็ตาม วัฒนธรรมโดยทั่วไป ผู้หญิงจะกำจัดขนรักแร้ด้วยการถอน โกนหรือแว็กซ์ หากผู้หญิงคนใดไว้ขนรักแร้จะถูกมองว่าเป็นเรื่องประหลาด ไม่รักษาความสะอาด ส่วนผู้ชายนั้น มีความเชื่อในทางตรงกันข้ามคือ ถ้าผู้ชายคนใดกำจัดขนรักแร้ อาจถูกมองว่ามีพฤติกรรมในลักษณะเกย์ หรืออื่น ๆ เพราะขนรักแร้เป็นสัญลักษณ์แสดงความเป็นชายอย่างหนึ่ง มีรายงานทางการแพทย์ยืนยันอย่างต่อเนื่องว่า ขนรักแร้เป็นแหล่งหมักหมมของเชื้อแบคทีเรียที่เกิดขึ้นขณะเหงื่อออก หากปล่อยทิ้งไว้นาน ไม่รักษาความสะอาดก็จะเป็นที่มาของกลิ่นไม่พึงประสงค์ทำให้เป็นที่น่ารังเกียจได้ ดังนั้น จึงควรดูแลรักษาความสะอาดบริเวณรักแร้และขนรักแร้ไม่ให้เป็นแหล่งสะสมเชื้อโรค
โรสแมรี คลูนีย์

โรสแมรี คลูนีย์  (23 พฤษภาคม ค.ศ. 1928 - 29 มิถุนายน ค.ศ. 2002) เป็นนักร้องชาวอเมริกัน นักแสดง มีชื่อเสียงในช่วงต้นคริสต์ทศวรรษ 1950 กับเพลงฮิต "Come On-a My House" รวมถึงเพลง "Botch-a-Me (Ba-Ba-Baciami Piccina)" , "Mambo Italiano", และ "This Ole House" 
อาชีพของเธอแผ่วลงไปในคริสต์ทศวรรษ 1960 ซึ่งมีผลส่วนหนึ่งจากความตกต่ำทางเศรษฐกิจและการติดยา แต่ก็กลับมาอีกครั้งในปี ค.ศ. 1974 เมื่อบิง ครอสบีได้ชวนเธอมาแสดงให้เขาในโชว์ครบรอบ 50 ปี และตั้งแต่คริสต์ทศวรรษ 1970 จนเธอเสียชีวิตในปี 2002 เธอมีผลงานอัลบั้มมากมายออกในสังกัดคอนคอร์ดแจ๊ซ กับคณะดนตรีเล็ก ๆ ที่ได้รับเสียงตอบรับที่ดีจากผู้ฟัง
จิงเกิลเบลส์

จิงเกิลเบลส์  เป็นหนึ่งในเพลงฤดูหนาวที่เป็นที่รู้จักที่สุดในโลก ประพันธ์โดยเจมส์ ลอร์ด เพียร์พอนต์ และมีลิขสิทธิ์ภายใต้ชื่อ "One Horse Open Sleigh" เมื่อวันที่ 16 กันยายน ค.ศ. 1857 ถึงแม้ว่าเพลงนี้จะมีความเกี่ยวข้องกับเทศกาลคริสต์มาสแบบไม่หนีออกจากกัน แต่เพลงนี้ก็ไม่ได้เจาะจงว่าเป็นเพลงคริสต์มาสโดยเฉพาะ
ประวัติเพลง.
"จิงเกิลเบลส์" บันทึกเสียงครั้งแรกโดย เอดิสันเมลควอเตต์ ในปี ค.ศ. 1898 และในปี ค.ศ. 1902 เฮย์เดนควอเตตก็บันทึกเสียงเพลงนี้ ในปี ค.ศ. 1943 บิง ครอสบีและแอนดรูวส์ซิสเตอร์ส บันทึกเสียงเพลง "จิงเกิลเบลส์" ในนามเดกคา 23281 เพลงติดชาร์ตอันดับ 19 และขายได้มากกว่าล้านชุด 
"จิงเกิลเบลส์" ได้ถูกศิลปินมาขับร้องมากมายอย่าง แฟรงก์ ซินาตรา, หลุยส์ อาร์มสตรอง, ดู๊ค เอลลิงตัน, เดฟ บรูเบก, เคาน์ เบซี, เรย์ บราวน์, ออสการ์ ปีเตอร์สัน, เอลลา ฟิตซ์เจรัลด์, แนต คิง โคล, ไมค์ ฮอร์สฟอลล์, เดอะฮอปเปอร์ส, บันนีเอ็ม และแอน แฮมป์ตัน แคลลาเวย์ และในปี 2006 คิมเบอร์ลีย์ ล็อก นำเพลงนี้ติดอันดับ 1 บนชาร์ตบิลบอร์ดอเดาต์คอนเทมโพรแรรี
ถนนกษัตริย์

ถนนกษัตริย์ หรือ ทางส่วนพระมหากษัตริย์  เป็นเส้นทางการค้าอันมีความสำคัญต่อตะวันออกกลาง เส้นทางเริ่มขึ้นที่อียิปต์ข้ามคาบสมุทรไซนายไปยัง อคาบา จากอคาบาก็เลี้ยวไปทางเหนือไปยังดามัสกัสและแม่น้ำยูเฟรตีส
อาณาจักรโบราณหลายอาณาจักรรวมทั้งอีดอม, โมอับ, อัมมอน และรัฐในอราเมอันใช้เส้นทางสายนี้ในการทำการค้าขาย เส้นทางเริ่มขึ้นที่เฮลิโอโพลิสโบราณในอียิปต์ และจากที่นั่นก็ไปทางตะวันออกยังซิสมา (ปัจจุบันสุเอซ) ผ่านช่องมิทลา และป้อมอียิปต์เนเคิล และ เธเมดในทะเลทรายไซนายไปยังไอลัตและอคาบา จากที่นั่นถนนก็ขึ้นเหนือไปยังอราบาห์ ผ่านเพทรา และ มาอัน ไปยัง อดรูห์, เซลา และ ชอบัค ต่อไปยังเคอรัค และดินแดนของโมอับ ไปยัง มาดาบา, รับบาห์, อัมมอน/ฟิลาเดลเฟีย (ปัจจุบันอัมมาน), เจอราซา, โบซราห์, ดามัสกัส และ ทัดมอร์ไปสิ้นสุดลงที่ เรซาฟาบนตอนต้นของแม่น้ำยูเฟรตีส
ถนนกษัตริย์กล่าวถึงใน กันดารวิถี 20:17 -21 ว่า:
"ขอให้เรายกผ่านเขตแดนของท่าน เราจะไม่ผ่านไร่นาหรือสวนองุ่นของท่าน เราจะไม่ดื่มน้ำจากบ่อ เราจะเดินไปตามทางหลวง เราจะไม่หันไปทางขวามือหรือทางซ้ายมือ จนกว่าเราจะผ่านพ้นเขตแดนของท่าน'""
"แต่เอโดมกล่าวแก่ท่านว่า "ท่านจะยกผ่านไปไม่ได้เกลือกว่าเราจะยกออกมาสู้ท่านด้วยดาบ""
"และคนอิสราเอลพูดกับกษัตริย์แห่งเอโดมว่า "เราจะขึ้นไปตามทางหลวง ถ้าเราดื่มน้ำของท่านไม่ว่าตัวเราหรือสัตว์ เราจะชำระเงินให้ ขอให้เราเดินผ่านไป เราไม่ต้องการอะไรอีก""
"แต่ท่านตอบว่า "เจ้าจะยกผ่านไปไม่ได้" แล้วเอโดมก็ยกพลเป็นอันมากมาต่อสู้เขาทั้งหลายด้วยมืออันเข้มแข็ง"
"เช่นนี้แหละเอโดมปฏิเสธไม่ให้อิสราเอลยกผ่านพรมแดนของท่าน ดังนั้นอิสราเอลจึงหันไปจากท่าน"
สงครามของอิสราเอลไลท์กับอาณาจักรในบริเวณทรานจอร์แดนระหว่างสมัยราชอาณาจักรอิสราเอล (และราชอาณาจักรยูดาห์ต่อมา) อาจจะมีสาเหตุบางส่วนมาจากความขัดแย้งในการพยายามควบคุมเส้นทาง 
ชาวนาบาเชียนใช้เส้นทางนี้ในการขนส่งสินค้าฟุ่มเฟือยที่รวมทั้งกำยาน และ เครื่องเทศจากทางตอนใต้ของ คาบสมุทรอาหรับ ระหว่างสมัยโรมันถนนกษัตริย์ได้รับการสร้างใหม่โดยจักรพรรดิทราจัน และเรียกว่า "ถนนทราเอียนาใหม่" (Via Traiana Nova) นอกจากทางการค้าแล้วเส้นทางสายนี้ก็ยังใช้เป็นเส้นทางสำคัญของการจาริกแสวงบุญของคริสเตียนที่มีจุดต่าง ๆ ที่มีความสำคัญต่อคริสต์ศาสนารวมทั้งภูเขาเนโบ และ อัล-มักห์ทาสบนฝั่งแม่น้ำจอร์แดนที่เป็นสถานที่ที่เชื่อกันว่าที่ที่พระเยซูทรงรับศีลจุ่มจากนักบุญจอห์นแบ็พทิสต์ มุสลิมใช้เป็นเส้นทางสำคัญในการฮัจญีไปยังมักกะหฺจนกระทั่งออตโตมันเติร์กสร้างทาริค อัน-บินท์ในคริสต์ศตวรรษที่ 16
อินเทอร์เซเทอรา

อินเทอร์เซเทอรา ("ในงานอื่น ๆ") เป็นสารตราพระสันตะปาปาที่ออกโดยสมเด็จพระสันตะปาปาอเล็กซานเดอร์ที่ 6 เมื่อวันที่ 4 พฤษภาคม ค.ศ. 1493 ที่มอบดินแดนทาง "ตะวันตกและใต้" ตั้งแต่ขั้วโลกเหนือถึงขั้วโลกใต้ที่เส้น 100 ลีกทางตะวันตกและใต้ของเกาะทั้งหมดของอะโซร์สหรือกาบูเวร์ดี ให้แก่สเปน (ราชบัลลังก์กัสติยาและราชบัลลังก์อารากอน) 
แต่เนื้อหาของสารตราก็ยังไม่ชัดแจ้งถึงวัตถุประสงค์ของพระสันตะปาปาว่าจะประทาน "อุทิศ" อธิปไตยแก่สเปน หรือจะทรงมอบให้เป็นรัฐของสเปน (feudal infeodation) หรือจะทรงมอบอำนาจในการปกครอง (investiture) สารตราฉบับนี้จึงได้รับการตีความหมายกันไปต่างๆ ที่บางท่านก็เห็นว่าเป็นเพียงการมอบอำนาจในการเป็นเจ้าของและการครอบครองดินแดนให้แก่ประมุขตามกฎหมาย หรือความเห็นอื่นที่รวมทั้งราชบัลลังก์สเปนและผู้พิชิตดินแดนก็ตีความหมายอย่างกว้างที่สุดว่าเป็นมอบอำนาจอธิปไตยอย่างเต็มที่ให้แก่สเปน
อินเทอร์เซเทอราและสารตราฉบับอื่นที่คล้ายคลึงกัน รวมเรียกว่า "สารตราบริจาค" (Bulls of Donation)
ออลบายมายเซลฟ์

"ออลบายมายเซลฟ์"  คือเพลงพาวเวอร์บัลลาดซึ่งขับร้องและประพันธ์โดย อีริก คาร์เมน ในปี พ.ศ. 2518
ฉบับเซลีน ดิออน.
"ออลบายมายเซลฟ์"  เป็นซิงเกิลลำดับที่ 4 ของเซลีน ดิออน จากอัลบั้ม "ฟอลลิงอินทูยู" ในปี พ.ศ. 2539 (ลำดับซิงเกิลขึ้นอยู่กับแต่ละภูมิภาคที่ออกจำหน่าย) ออกจำหน่ายเมื่อวันที่ 7 ตุลาคม พ.ศ. 2539 ในยุโรปและวันที่ 13 มกราคม พ.ศ. 2540 ในออสเตรเลีย และ 11 มีนาคม พ.ศ. 2540 ในอเมริกาเหนือ
เห็ดโคนญี่ปุ่น

เห็ดโคนญี่ปุ่น หรือ เห็ดยะนะงิ (ชื่อวิทยาศาสตร์: "Agrocybe cylindracea" (Dc. Ex. Fr.) Maire ; "ยะนะงิ มะสึตะเกะ") มีรสชาติดีคล้ายเห็ดโคน มีดอกสีน้ำตาล มีคุณสมบัติในการต้านหรือป้องกันมะเร็ง ช่วยลดไขมันและคอเลสเตอรอลในเส้นเลือด 
ข้อมูลทางอนุกรมวิธาน.
ชื่อวิทยาศาสตร์ : Agrocybe parasitica G. Stev. 1982 
ชื่อพ้อง : "Agaricus pudicus", "Agrocybe cylindracea", "Pholiota pudica"
วงศ์ : Strophariaceae
ซิกัวร์นีย์ วีเวอร์

ซูซาน อเล็กซานดรา "ซิกัวร์นีย์" วีเวอร์ (เกิด 8 ตุลาคม ค.ศ. 1949) เป็นนักแสดงชาวอเมริกัน ผู้วางรากฐานของบันเทิงคดีแนววิทยาศาสตร์และวัฒนธรรมสมัยนิยม เธอได้รับรางวัลต่าง ๆ มากมาย รวมถึงรางวัลสถาบันศิลปะภาพยนตร์และโทรทัศน์บริติชหนึ่งรางวัล รางวัลลูกโลกทองคำสองรางวัล และรางวัลแกรมมีหนึ่งรางวัล นอกจากนี้ยังได้รับการเสนอชื่อเข้าชิงรางวัลออสการ์สามรางวัล รางวัลไพรม์ไทม์เอมมีสี่รางวัล และรางวัลโทนีหนึ่งรางวัล ในปี ค.ศ. 2003 ทางช่องโทรทัศน์ แชนแนลโฟร์ โหวตให้เธออยู่ในอันดับที่ 20 ของ 100 นักแสดงภาพยนตร์ที่ยิ่งใหญ่ที่สุดตลอดกาล
วีเวอร์เป็นที่รู้จักในบทบาท "เอลเลน ริปลีย์" ใน "ภาพยนตร์ชุดเอเลี่ยน" (ค.ศ.1979 - 1997) และบท "ดานา บาร์เรตต์" ในภาพยนตร์ชุด "บริษัทกำจัดผี" (ค.ศ.1984,1989, 2016 และ 2021) วีเวอร์ได้รับการเสนอชื่อเข้าชิงรางวัลออสการ์ 3 ครั้งสำหรับการแสดงในเรื่อง "เอเลี่ยน 2 ฝูงมฤตยูนอกโลก" (ค.ศ. 1986), "กอริลล่าสุดสายหมอก" และ "เวิร์คกิ้ง เกิร์ล หัวใจเธอไม่แพ้" (ค.ศ. 1988) ซึ่งเธอเป็นหนึ่งในนักแสดงหญิงเพียงไม่กี่คนที่เคยได้รับการเสนอชื่อให้เข้าชิงรางวัลออสการ์ สาขานักแสดงนำหญิงยอดเยี่ยม จากบทบาทการแสดงในภาพยนตร์ไซไฟ โดยในปี ค.ศ. 1988 เธอกลายเป็นนักแสดงหญิงที่ได้รับรางวัลลูกโลกทองคำ 2 สาขาภายในปีเดียวกัน โดยเธอได้รับรางวัลลูกโลกทองคำ สาขานักแสดงนำหญิงยอดเยี่ยม จากเรื่อง "กอริลล่าสุดสายหมอก" และ สาขานักแสดงสมทบหญิงยอดเยี่ยม จากเรื่อง "เวิร์คกิ้ง เกิร์ล หัวใจเธอไม่แพ้" ต่อมาในปี ค.ศ. 1997 เธอได้รับรางวัลแบฟตา สาขานักแสดงสมทบหญิงยอดเยี่ยมจากเรื่อง "ครอบครัวไร้รัก" 
นอกจากผลงานการแสดงภาพยนตร์แล้ว เธอยังมีผลงานการแสดงทางโทรทัศน์ที่ประสบความสำเร็จ เช่น "สโนว์ไวท์ ตำนานสยอง" (ค.ศ. 1997) ทางช่องโชว์ไทม์, "เพรเยอส์ ฟอร์ บ็อบบี" (ค.ศ. 2009) ทางช่องไลฟ์ไทม์ และ "โพลิติคัล แอนิมอลส์" (ค.ศ. 2013) ทางช่องยูเอสเอเน็ตเวิร์ก ซึ่งผลงานการแสดงที่ออกอากาศทางโทรทัศน์ของเธอทั้ง 3 เรื่อง ส่งผลให้เธอได้รับการเสนอชื่อเข้าชิงรางวัลไพรม์ไทม์เอมมี สาขานักแสดงนำหญิงยอดเยี่ยม ประเภทมินิซีรีส์หรือภาพยนตร์ทางโทรทัศน์ 3 ครั้ง และเธอยังรับบท "อเล็กซานดรา รีด" ตัวละครหลักในละครชุดที่เป็นส่วนหนึ่งของจักรวาลภาพยนตร์มาร์เวล เรื่อง "เดอะ ดีเฟนเดอร์ส" (ค.ศ. 2017) 
ซิกัวร์นีย์ วีเวอร์ เป็นนักแสดงที่นอกจากจะมีผลงานการแสดงมากมายแล้ว เธอยังมักจะรับหน้าที่พากย์เสียงตัวละครต่างๆ และทำหน้าที่เป็นผู้บรรยายในภาพยนตร์และสารคดีหลายรายการ เช่น "เดเปอโร...รักยิ่งใหญ่จากใจดวงเล็ก" (ค.ศ.2008), "เปิดโลกอัศจรรย์ Planet Earth" (ค.ศ. 2006) ของบีบีซี โดยในปี ค.ศ. 2021 เธอได้รับการเสนอชื่อให้เข้าชิงรางวัลไพร์มไทม์เอมมี เป็นสมัยที่ 4 ในสาขาผู้บรรยายรายการยอดเยี่ยม จากการรับบทผู้บรรยายในสารคดี "ซีเครตส์ ออฟ เดอะ วาฬ" (ค.ศ.2021) ทางช่องเนชั่นแนล จีโอกราฟิกและดิสนีย์+
เดอะโคลอนส์

เดอะโคลอนส์ (The Colóns) จากแคริบเบียน เป็นคู่แท็กทีมพี่น้องประกอบไปด้วยการ์ลิโตและปริโม ทั้งคู่ได้แยกทีมกันวันที่ 11 กรกฎาคม 2009 ด้วยการที่การ์ลิโตผู้เป็นพี่ชายได้ทำการหักหลังปริโมผู้เป็นน้องชาย
*Tag Team of the Year (2008)
*WWC World Tag Team Championship (1 time)
*World Tag Team Championship (1 time)
*WWE Tag Team Championship (1 time)
บิล เมอร์เรย์

วิลเลียม เจมส์ "บิล" เมอร์เรย์  เกิดเมื่อวันที่ 21 กันยายน ค.ศ. 1950 เป็นนักแสดงอเมริกา ดาราตลก เป็นที่รู้จักในระดับประเทศครั้งแรกจากการปรากฏตัวในรายการ "Saturday Night Live" และเป็นดาราที่ประสบความสำเร็จในหนังตลกอย่าง "Caddyshack" (1980), "Ghostbusters" (1984), และ "Groundhog Day" (1993) เขายังได้รับเสียงวิจารณ์ที่ดีต่อมาในฐานะนักแสดง ในการแสดงในเรื่อง "Lost in Translation" (2003) ซึ่งทำให้เขาได้รับการเสนอชื่อเข้าชิงรางวัลออสการ์ และภาพยนตร์ต่อมาในการกำกับของเวส แอนเดอร์สัน อย่างใน "Rushmore" (1998) และ "The Life Aquatic with Steve Zissou" (2004)
เมซี่ เกรย์

เมซี่ เกรย์  เกิดเมื่อวันที่ (6 กันยายน ค.ศ. 1967), เป็นนักร้องชาวอเมริกัน นักแต่งเพลง และ โปรดิวเซอร์เพลง เธอมีผลงานเพลงดังอย่างเพลง "I Try" เป็นเพลงฮิตดังไปทั่วโลก 
สไตล์การร้องของเธอ ได้รับแรงบันดาลใจจาก บิลลี ฮอลิเดย์, และ เบตตี้ เดวิส
เทอร์ตีเซคันส์ทูมาส์

เทอร์ตีเซคันส์ทูมาส์  เป็นวงร็อกอเมริกันจากลอสแอนเจลิส ที่ก่อตั้งวงมาตั้งแต่ปี ค.ศ. 1998 วงมีสมาชิกประกอบด้วย จาเรด เลโท (ร้องนำ, กีต้าร์, เบส, คีย์บอร์ด) และแชนนอน เลโท (กลอง, เพอร์คัชชัน)
เทอร์ตีเซคันส์ทูมาส์มีอัลบั้มเปิดตัวชุดแรกชื่อเดียวกับวงคือ "30 Seconds to Mars " (2002) โดยมี Bob Ezrin เป็นโปรดิวเซอร์ แม้ว่าอัลบั้มจะได้รับคำชมเชยอย่างล้นหลาม แต่ความสำเร็จนั้นยังคงจำกัดในกลุ่มผู้ฟังเพียงบางส่วนเท่านั้น กลับเป็นอัลบั้มที่สองของพวกเขา "A Beautiful Lie" (2005) ที่สร้างชื่อเสียงและการยอมรับในระดับโลก ทั้งยังได้รับรางวัลต่าง ๆ จากทั่วโลก และอัลบั้มที่สาม "This Is War" (2009) ของพวกเขายังสามารถติดตำแหน่งท็อปเท็นในหลาย ๆ ประเทศ
ในปี 2013 เทอร์ตีเซคันส์ทูมาส์ได้ย้ายค่ายจาก EMI ไปยัง Universal Music และปล่อยอัลบั้มที่สี่ "Love, Lust, Faith and Dreams" (2013) ซึ่งได้รับความนิยมอย่างมาก เพลงของเขามียอดจำหน่ายถึง 10 ล้านชุดภายในเดือนพฤษภาคม 2013 
เทอร์ตีเซคันส์ทูมาส์ยังมีชื่อเสียงในเรื่องการแสดงสดที่มีพลังและการผสมผสานของเพลงในหลาย ๆ รูปแบบ หลายครั้งที่มีการนำบทเพลงของพวกเขาไปเทียบกับศิลปินเช่น Pink Floyd, The Cure, Tool และ U2 ในด้านเนื้อหาของบทเพลง และประสบการณ์ดนตรี
เทอร์ตีเซคันส์ทูมาส์เคยเดินทางมาเปิดแสดงคอนเสิร์ตในประเทศไทย ในวันที่ 5 เมษายน 2014 ณ ไบเทค บางนา
แทรปต์

แทรปต์  เป็นวงฮาร์ดร็อกที่ฟอร์มวงในลอสกาโตส รัฐแคลิฟอร์เนียในปี ค.ศ. 1997 และเป็นที่รู้จักในเพลงดังในปี 2002 อย่างเพลง "Headstrong" วงประกอบด้วยสมาชิกคือ คริส บราวน์ นักร้องนำ, โรวัน ชอว์-โจนส์ กีตาร์ลีด, ปีเตอร์ ชาเรลล์ กีตาร์เบส และมือกลอง อารอน "มอนตี" มอนต์โกเมอรี พวกเขามีผลงานสตูดิโออัลบั้ม 3 ชุดคือ "Trapt" (2002), "Someone in Control" (2005) และ "Only Through the Pain" (2008)
ปีแยร์ มีญาร์

ปีแยร์ มีญาร์ (7 พฤศจิกายน ค.ศ. 1612 - 30 พฤษภาคม ค.ศ. 1695) หรือที่เป็นที่รู้จักกันในชื่อ “Le Romain” เพื่อให้แตกต่างกันจากพี่ชายที่ชื่อนีกอลา เป็นจิตรกรชาวฝรั่งเศสของคริสต์ศตวรรษที่ 17 
มีญาร์ผู้ถือกำเนิดที่ทรัวมาจากครอบครัวศิลปิน นอกจากจะต้องแยกความแตกต่างจากพี่ชายแล้ว มีญาร์ก็ยังมีหลานชื่อปีแยร์ ที่มักจะเรียกกันว่า “ปีแยร์ที่ 2” หรือ “Le Chevalier”
ในปี ค.ศ. 1630 มีญาร์ก็ออกจากห้องเขียนภาพของซีมง วูแอเพื่อเดินทางอิตาลี และไปใช้เวลา 22 ปีสร้างชื่อเสียงอยู่ที่นั่นจนถูกเรียกตัวกลับตัวปารีส
เจมส์ แคเมอรอน

เจมส์ แฟรนซิส แคเมอรอน (เกิด 16 สิงหาคม ค.ศ. 1954) เป็นผู้กำกับภาพยนตร์ชาวแคนาดา หลังจากทำงานด้านเทคนิคพิเศษ เขาก็ประสบความสำเร็จหลังกำกับและเขียนบทภาพยนตร์แนวโลดโผนบันเทิงคดีวิทยาศาสตร์เรื่อง "ฅนเหล็ก 2029" (1984) เขากลายเป็นผู้กำกับยอดนิยมในฮอลลีวูดและถูกว่าจ้างให้เขียนบทและกำกับ "เอเลี่ยน 2 ฝูงมฤตยูนอกโลก" (1986) สามปีต่อมาก็กำกับภาพยนตร์เรื่อง "ดิ่งขั้วมฤตยู" (1989) เขาได้รับคำชมจากการใช้เทคนิคพิเศษใน "ฅนเหล็ก 2029 ภาค 2" (1991) หลังภาพยนตร์ "คนเหล็ก ผ่านิวเคลียร์" (1994) แคเมอรอนถ่ายทำภาพยนตร์ที่ยิ่งใหญ่ที่สุดของเขาในเวลานั้นก็คือ "ไททานิค" (1997) ซึ่งทำให้เขาได้รับ รางวัลออสการ์ สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม และลำดับภาพยอดเยี่ยม
หลังจาก "ไททานิค" แคเมอรอนเริ่มโครงการที่ต้องใช้เวลาเกือบ 10 ปีในการสร้าง นั้นก็คือภาพยนตร์แนวมหากาพย์บันเทิงคดีวิทยาศาสตร์เรื่อง "อวตาร" (2009) โดยถือเป็นหลักสำคัญของเทคโนโลยีสามมิติและเขาได้รับการเสนอชื่อรางวัลออสการ์สามสาขาเดิม ถึงแม้ว่า "อวตาร" จะเป็นภาพยนตร์เดียวของเขาที่ถ่ายทำในระบบสามมิติ แต่ก็ทำให้แคเมอรอนเป็นผู้สร้างภาพยนตร์สามมิติที่ประสบความสำเร็จมากที่สุดในแง่ของรายได้จากบ็อกซ์ออฟฟิศ ในช่วงเวลาระหว่างการสร้าง "ไททานิค" และ "อวตาร" แคเมอรอนใช้เวลาหลายปี สร้างภาพยนตร์สารคดีมากมาย (โดยเฉพาะสารคดีใต้น้ำ) และร่วมพัฒนา ระบบกล้องฟิวชัน ดิจิทัลสามมิติ นักเขียนชีวประวัติกล่าวว่า แคเมอรอนเป็นกึ่งนักวิทยาศาสตร์และกึ่งศิลปิน แคเมอรอนยังให้การสนับสนุนเทคโนโลยี การถ่ายทำใต้น้ำ และการควบคุมยานพาหนะจากระยะไกล เมื่อวันที่ 26 มีนาคม ค.ศ. 2012 แคเมอรอนดำน้ำลงไปถึงจุดที่ลึกที่สุดของร่องลึกก้นสมุทรมาเรียนา ด้วยเรือดำน้ำ "ดีพซีชาลเลนเจอร์" เขาเป็นคนแรกที่ทำได้ในการดำลงไปคนเดียวและเป็นคนที่สามจากการดำทั้งหมดที่เคยเกิดขึ้น เมื่อปี ค.ศ. 2010 นิตยสาร "ไทม์" ได้ยกให้แคเมอรอนเป็นหนึ่งใน 100 บุคคลที่ทรงอิทธิพลที่สุดในโลก แคเมอรอนกลายเป็นผู้กำกับคนแรกในประวัติศาสตร์ที่มีภาพยนตร์สามเรื่องทำเงิน 2,000 ล้านดอลลาร์สหรัฐ (ได้แก่ "ไททานิค", "อวตาร" และ "") ทั้งยังเป็นผู้กำกับคนแรกที่เงินรวมทั้งหมด 5,000 ล้านดอลลาร์สหรัฐ รวมถึงเป็นผู้กำกับที่มีภาพยนตร์ภาคต่อที่ทำเงินสูงสุดในประวัติศาสตร์ ("อวตาร: วิถีแห่งสายน้ำ")
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ เจมส์ แคเมอรอน
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br>
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br>
$ ดอลลาร์สหรัฐ
รางวัล.
จำนวนรางวัลที่เข้าชิงและได้รับจากภาพยนตร์ของ เจมส์ แคเมอรอน
แวมไพร์ ทไวไลท์ 3 อีคลิปส์

แวมไพร์ ทไวไลท์ 3 อีคลิปส์  เป็นภาพยนตร์แนวโรแมนติกแฟนตาซี ซึ่งมีกำหนดเข้าฉายเมื่อวันที่ 30 มิถุนายน พ.ศ. 2553 โดยนำเนื้อเรื่องจากนวนิยาย "คราสสยุมพร" ของสเตฟานี่ เมเยอร์ และเป็นภาพยนตร์ภาคต่อของภาพยนตร์ "แวมไพร์ ทไวไลท์" (พ.ศ. 2551) และ "แวมไพร์ ทไวไลท์ 2 นิวมูน" (พ.ศ. 2552) กำกับโดย David Slade นำแสดงโดย คริสเตน สจ๊วต โรเบิร์ต แพตตินสัน และเทย์เลอร์ เลาต์เนอร์ รับบทเป็นเบลล่า สวอน เอ็ดเวิร์ด คัลเลน และเจค็อบ แบล็ก ตามลำดับ และยังได้ เมลิซซ่า โรเซนเบิร์ก กลับมาเขียนบทภาพยนตร์ด้วย ส่วน Rachelle Lefevre ที่รับบทวิคตอเรียในภาพยนตร์สองภาคแรกนั้น ไม่สามารถร่วมแสดงในภาค Eclipse ต่อได้ โดย Bryce Dallas Howard จะรับบทวิคตอเรียแทน
พัชรินทร์ วิทยาปัญญานนท์

พัชรินทร์ วิทยาปัญญานนท์ (สกุลเดิม: จัดกระบวนพล; เกิด 21 มิถุนายน พ.ศ. 2529) ชื่อเล่น น้ำฝน เป็นนักแสดงและพิธีกรชาวไทย และเป็นหนึ่งในกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3 เข้าสู่วงการได้รับรางวัลรองชนะเลิศอันดับ 2 จากการประกวด มิสทีนไทยแลนด์ ค.ศ. 2003
ประวัติ.
พัชรินทร์ จัดกระบวนพล เกิดวันที่ 21 มิถุนายน พ.ศ. 2529 จบระดับชั้นอนุบาลและมัธยมศึกษาจาก โรงเรียนผะดุงศิษย์พิทยา จบการศึกษาระดับปริญญาตรีจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ และระดับปริญญาโทจาก มหาวิทยาลัยศรีปทุม
วงการบันเทิง.
เคยร่วมประกวด มิสทีนไทยแลนด์ ปี 2003 ได้รับรางวัลรองชนะเลิศอันดับ 2 และในปีเดียวกัน เธอได้รับรางวัลชนะเลิศ จากการประกวดสาวแฮ็คส์ ได้เป็นสาวแฮ็คส์สีเขียว รสชาเขียว ในส่วนของงานแสดง เธอเล่นละครเรื่องแรกกับทางช่อง 7 เรื่อง รักได้ไหม ถ้าหัวใจไม่เพี้ยน จากนั้นเธอได้ย้ายสังกัด เซ็นสัญญาเป็นนักแสดงสังกัดสถานีวิทยุโทรทัศน์ไทยทีวีสีช่อง 3 และมีผลงานละครเรื่อยมาทั้งในบทบาทของนางเอกและบทบาทอื่น ๆ
ชีวิตส่วนตัว.
ในวันที่ 20 มีนาคม พ.ศ. 2563 น้ำฝน กับ อาร์ม พิพัฒน์ ได้เข้าพิธีวิวาห์ที่โรงแรมแมนดาริน โอเรียนเต็ล ท่ามกลางสถานการณ์ โควิด-19 แต่เตรียมงานไว้แล้วจึงไม่อาจเลี่ยง มีครอบครัวและญาติผู้ใหญ่ที่เคารพร่วมงาน สุดอบอุ่น
มีบุตรชายด้วยกัน 1 คนชื่อ พัชรพิชญ์ วิทยาปัญญานนท์ ชื่อเล่น น้องเวลา เกิดเมื่อวันที่ 23 กันยายน พ.ศ. 2566
ริโอเดลาปลาตา

ริโอเดลาปลาตา (หมายถึง "แม่น้ำแห่งแร่เงิน") หรือที่นิยมเรียกว่า แม่น้ำเพลต  ในภาษาอังกฤษ เป็นชะวากทะเลที่เกิดจากการบรรจบกันของแม่น้ำอุรุกวัยกับแม่น้ำปารานาที่ปุนตาโกร์ดา โดยไหลออกสู่มหาสมุทรแอตแลนติกและสร้างส่วนเว้ารูปกรวยที่ชายฝั่งตะวันออกเฉียงใต้ของทวีปอเมริกาใต้ ริโอเดลาปลาตาอาจเป็นได้ทั้งแม่น้ำ ชะวากทะเล อ่าว หรือทะเลชายขอบทวีป ขึ้นอยู่กับคำนิยามของนักภูมิศาสตร์ ถ้าถือเป็นแม่น้ำ ริโอเดลาปลาตาจะเป็นแม่น้ำที่กว้างที่สุดในโลก โดยมีความกว้างสูงสุด 
แม่น้ำนี้มีความยาวประมาณ และกว้างประมาณ จากต้นน้ำถึงประมาณ ที่ปากแม่น้ำ เป็นพรมแดนทางธรรมชาติระหว่างประเทศอาร์เจนตินากับประเทศอุรุกวัย โดยมีเมืองท่าหลักและเมืองหลวงอย่างบัวโนสไอเรสทางตะวันตกเฉียงเหนือ และมอนเตวิเดโอทางตะวันออกเฉียงใต้
ภูมิศาสตร์.
ริโอเดลาปลาตาเริ่มต้นที่จุดบรรจบกันระหว่างแม่น้ำอุรุกวัยกับปารานาที่ปุนตาโกร์ดา และไหลไปทางตะวันออกถึงมหาสมุทรแอตแลนติดตอนใต้ ไม่มีจุดระบุว่าส่วนตะวันออกของแม่น้ำสิ้นสุดที่ไหน โดยทางองค์การอุทกศาสตร์สากลนิยานขอบเขตทางตะวันออกของริโอเดลาปลาตาเป็น "เส้นที่เชื่อมระหว่างปุนตาเดลเอสเต ประเทศอุรุกวัยกับกาโบซันอันโตนิโอ ประเทศอาร์เจนตินา"
แม้ว่าโดยทั่วไปจะเรียกว่าแม่น้ำ นักภูมิศาสตร์บางคนถือให้ริโอเดลาปลาตาเป็นอ่าวหรือทะเลชายขอบทวีปขนาดใหญ่ในมหาสมุทรแอตแลนติก ส่วนผู้ที่ถือว่าเป็นแม่น้ำ จะถือว่าที่นี่เป็นแม่น้ำที่กว้างที่สุดในโลก โดยมีความกว้างสูงสุดประมาณ และพื้นที่ผิวรวมประมาณ
สงครามกลางเมืองยุโรป

สงครามกลางเมืองยุโรป เป็นคำซึ่งอธิบายถึงแนวคิดที่เชื่อว่าสงครามโลกครั้งที่หนึ่งและสงครามโลกครั้งที่สอง และสมัยระหว่างสองสงครามโลกเป็นสงครามกลางเมืองที่ยืดเยื้อซึ่งเกิดขึ้นในทวีปยุโรป คำดังกล่าวมักใช้อ้างอิงถึงการเผชิญหน้าหลายครั้งซึ่งเกิดขึ้นในต้นคริสต์ศตวรรษที่ 20 แต่ไม่มีข้อยุติที่เหมาะสมเกี่ยวกับรายละเอียดและเหตุผลเชื้อมโยง เช่น ระดับความเกี่ยวพันของนานาชาติในสงครามกลางเมืองสเปน และในบางครั้ง สงครามกลางเมืองรัสเซีย คำดังกล่าวมักถูกใช้อธิบายแนวคิดของการเสื่อมสภาพความเป็นเจ้าในโลกของทวีปยุโรป และการเกิดขึ้นของสหภาพยุโรป ดร. ฟรานซ-วิลลิง อธิบายว่า ในสมัยดังกล่าว "การต่อสู้กันเองของทวีปยุโรปทำให้ยุโรปเสียตำแหน่งในโลกและความเป็นเจ้า และทำให้ตนเองถูกแบ่งออกในสองขั้วอิทธิพล ขั้วหนึ่งคืออเมริกา อีกขั้วหนึ่งคือรัสเซีย" 
แนวคิดของ "สงครามกลางเมืองยุโรป" เป็นทฤษฎีทางวิชาการซึ่งเป็นที่สนใจของส่วนน้อย ซึ่งค่อย ๆ มีความโดดเด่นขึ้น ขอบเขตของช่วงเวลาดังกล่าวเป็นหัวข้อโต้เถียงกันมากที่สุด แนวคิดดั้งเดิมของ เค. เอ็ม. พานิกการ์ ซึ่งระบุไว้ที่ ค.ศ. 1914-1945 เป็นแนวคิดซึ่งได้รับการยอมรับโดยัท่วไป เหตุการณ์ระหว่าง ค.ศ. 1936-1945 ซึ่งเริ่มขึ้นด้วยความขัดแย้งภายในของสเปนและจบลงด้วยการแบ่งแยกยุโรปหลังสงครามโลกครั้งที่สองมักจะถูกอ้างถึง สเปนเซอร์ เอ็ม. ได สคาลา แห่งมหาวิทยาลัยแมสซาชูเซตส์ บอสตัน ยอมรับปี ค.ศ. 1945 เป็นจุดสิ้นสุด แต่จุดเริ่มต้นนั้นเริ่มนับตั้งแต่ ค.ศ. 1917 ซึ่งเป็นสงครามกลางเมืองรัสเซีย อย่างไรก็ตาม ด้วยมุมมองของการต่อสู้กันเอง จึงควรนับรวมถึงจุดเริ่มต้นของสงครามฝรั่งเศส-ปรัสเซีย เมื่อวันที่ 19 กรกฎาคม ค.ศ. 1870 และจบลงด้วยการรวมชาติเยอรมนี; ภาควิชาประวัติศาสตร์ของมหาวิทยาลัยฮ่องกง แบ่งเหตุการณ์ออกเป็นสองส่วน คือ ค.ศ. 1914-1945 ส่วนหนึ่ง และหลังจาก ค.ศ. 1945 เป็นอีกส่วนหนึ่ง
สงครามสามสิบปีครั้งที่สอง

สงครามสามสิบปีครั้งที่สอง เป็นการนับเวลาซึ่งนักประวัติศาสตร์เรียกในบางครั้งเพื่อเรียกรวมสงครามในทวีปยุโรปตั้งแต่ ค.ศ. 1914-1945 และให้ความสำคัญแก่ความคล้ายคลึงกันของช่วงเวลาทั้งหมด สำหรับความเหมือนกับสงครามสามสิบปี (ค.ศ. 1618-1648) ซึ่งมิใช่สงครามครั้งเดียว แต่ประกอบกันขึ้นจากความขัดแย้งหลายครั้งในเวลาและสถานที่ซึ่งแตกต่างกัน ในภายหลังได้ถูกเรียกและตั้งชื่อรวมกันโดยนักประวัติศาสตร์ และถือว่าเป็นยุคสมัยเดียวกัน สงครามสามสิบปีครั้งที่สองยังได้ถูกมอว่าเป็น "สงครามกลางเมืองยุโรป" ซึ่งต่อสู้เหนือปัญหาที่อุดมการณ์ใหม่ของเยอรมนี คือ ฟาสซิสต์ นาซี และคอมมิวนิสต์
แนวคิดของ "สงครามสามสิบปีครั้งที่สอง" เริ่มต้นขึ้นจากหนังสือ "The Future in Perspective" (1946) ของซิกมุนด์ นูแมนน์ นายกรัฐมนตรีแห่งสหราชอาณาจักร วินสตัน เชอร์ชิลล์เองก็ยังอ้างอิงช่วงเวลาดังกล่าวในหนังสือเล่มแรกที่ชุดหนังสือ "สงครามโลกครั้งที่สอง" จำนวน 6 เล่ม
ความขัดแย้งที่สำคัญในทวีปยุโรประหว่างช่วงเวลานี้ได้แก่ สงครามโลกครั้งที่หนึ่ง (ค.ศ. 1914-1918) สงครามกลางเมืองรัสเซีย (ค.ศ. 1917-1923) สงครามกลางเมืองสเปน (ค.ส. 1936-1939) และสงครามโลกครั้งที่สอง (ค.ศ. 1939-1945) ผลจากสงครามสองประการแรกก่อให้เกิดความขัดแย้งเล็กน้อยในรัฐเอกราชใหม่ในทวีปยุโรปตะวันออกตามมา